(16) 


| अथ द्वितीयं मण्डलम्‌ । 
1 


ऋषिः गृत्समदः भार्गवः शौनकः छन्दः जगती 


त्वम॑ग्ने दयूभिस्त्वमांशुशुक्षणिस्त्वमञ्द्यस्त्वमश्म॑नस्परि 

त्वं वनेभ्य॒स्त्वमोष॑धीभ्यस्त्वं नृणां नृपते जायसे शुचिः 
तवाग्रे होत्रं तव पोत्रमृत्वियं तव॑ नेष्ट्रं त्वमग्निदृतायतः 

तव॑ प्रशास्त्रं त्वम॑ध्वरीयसि ब्रह्मा चासिं गृहपंतिश्व नो दमें 
त्वमंग्र इन्द्रो वृषभः स॒ताम॑सि त्वं विष्णुरुरुगायो न॑म॒स्य॑ः 

त्वं ब्रह्मा र॑यिविह्रह्मणस्यते त्वं विधर्तः सचसे पुरंध्या 

त्वम॑ग्ने राजा वरुणो धृतव्र॑तस्त्वं मित्रो भ॑वसि द॒स्म ईड्यः 
त्वम॑र्यमा सत्प॑तिर्यस्य॑ संभुजं त्वमंशों विदथे देव भाज॒युः 
त्वमंग्रे त्वष्टा विधते सुवीर्यं तव ग्नावो मित्रमहः सजात्य॑म्‌ 
त्वमांशुहेमां ररिषे स्वक्षयं त्वं नुरां शर्धो असि पुरूवसुः 
त्वम॑ग्ने रुद्रो असुंरो महो दिवस्त्वं शा मार॑तं पृक्ष ईशिषे 
त्वं वातैररुणैर्यासि शंगयस्त्वं पूषा विध॒तः पासि नु त्मर्ना 
त्वम॑ग्ने द्रविणोदा अरंकृते त्वं देवः सविता र॑ल्लधा असि 

त्वं भगों नृपते वस्व॑ ईशिषे त्वं पायुर्दमे यस्तेऽविंधत्‌ 
त्वाम॑ग्ने दम॒ आ विश्पतिं विश॒स्त्वां रार्जानं सुविदत्र॑मृञ्जते 
त्वं विश्वानि स्वनीक पत्यसे त्वं सहस्राणि श॒ता दश प्रति 
त्वाम॑ग्ने पितरर॑मिष्टिभिर्नरस्त्वां भ्रात्राय॒ शम्यां तनूरुच॑म्‌ 

त्वं पुत्रो भ॑वसि यस्ते$विंधत्त्व सखा सुशेव॑ः पास्याधूर्षः 
त्वम॑ग्र ऋभुराके न॑म॒स्यशस्त्वं वाज॑स्य क्षुमतों राय ईशिषे 
त्वं वि भास्यनुं दक्षि दावने त्वं विशिक्षुंरसि यज्ञमातनिः 
त्वम॑ग्रे अदितिदेव दाशुषे त्वं होत्रा भार॑ती वर्धसे गिरा 
त्वमिळां शृतहिंमासि दक्ष॑से त्वं वृत्रहा व॑सुपते सर॑स्वती 
त्वमग्रे सुभूत उत्तमं वय॒स्तव॑ स्पार्ह वर्ण आ संदृशि श्रिय॑ः 
त्वं वार्जः प्रतर॑णो बृहन्नसि त्वं रयिर्बहुलो विश्वत॑स्पृथुः 
त्वाम॑ग्र आदित्यास॑आस्यंर॑त्वां जिह्लां शुच॑यश्चक्रिरे कवे 

त्वां रातिषाचो अध्वरेषु सश्चिरे त्वे देवा हविर॑दन्त्यार्हतम्‌ 
त्वे अग्ने विश्वे अमृतांसो आद्रुह आसा देवा हविर॑दन्त्यार्हतम्‌ 
त्वया मर्तासः स्वदन्त आसुति त्वं गभो वीरुधां जज्ञिषे शुचिः 
त्वं तान्त्सं च प्रतिं चासि मज्मनाग्ने सुजात प्र च॑ देव रिच्यसे 
पक्षो यदत्र॑ महिना वि ते भुवदनु द्यावांपूथिवी रोदसी उभे 

(म.2, अनु.1) 
देवता अग्निः 


| 

|| 1 | 
| 

॥ 2 | 
| 

|| ३ ॥ 

| 

|| 4 ॥ 

| 

| 5 ॥ 

| 

|| 6 ॥ 

| 

|| 7 ॥ 

| 

| 8 | 

| 
॥9॥ 

| 

|| 10 ॥ 
| 

|| 11 ॥ 
| 

॥ 12 | 
| 

|| 13 ॥ 
| 

॥ 14 ॥ 
| 

॥ 15 | 


(13) 


ये स्तोतृभ्यो गोअंग्रामश्वपेशसमग्रे रातिमुंपसृजन्तिं सूरय॑ः 
अस्माञ्च तांश्च प्र हि नेषि वस्य॒ आ बृहद्वदेम विदथे सुवीराः 
2 


ऋषिः गृत्समदः भार्गवः शौनकः छन्दः जगती 


यज्ञेन॑ वर्धत जातवेदसमग्निं य॑जध्वं हविषा तना गिरा 
समिधानं सुप्रयसं स्व॑र्णरं दयुक्षं होतारं वृजनेषु धूर्षर्दम्‌ 

अभि त्वा नक्तीरुषसो ववाशिरेःग्रें ब॒त्सं न स्वसरेषु धेनव॑ः 
दिवइवेदरतिर्मानुंषा युगा क्षपो भासि पुरुवार संयत॑ः 

तं देवा बुधे रज॑सः सुद॑स॑सं दिवस्पृथिव्योर॑रति न्येरिरे 

रथमिव वेद्यं शुक्रशोंचिषमग्मि मित्रं न क्षितिषु प्र॒शंस्य॑म्‌ 
तमुक्षमाणं रज॑सि स्व आ दमें चन्द्रमिव सुरुचं हार आ दधुः 
पृश्ष्याः पत्रं चितर्यन्तमक्षभिंः पाथो न पायुं जन॑सी उभे अनुं 
स होता विश्वं परि भूत्वध्वरं तमु हव्यैर्मनुंष ऋञ्जते गिरा 
हिरिशिप्रो वृधसानासु जर्भुरद्योर्न स्तृभिंश्चितयद्रोदसी अनुं 

स नों रेवत्संमिधानः स्व॒स्तयें संददस्वात्रयिम॒स्मासु दीदिहि 

आ न॑ः कृणुष्व सुविताय॒ रोदसी अग्ने हव्या मनुंषो देव वीतयें 
दा नों अग्ने बृहतो दाः स॑हस्रिणों दुरो न वाजं श्रुत्या अपां वृधि 
प्राची द्यावांपृथिवी ब्रह्म॑णा कृधि स्वशर्ण शुक्रमुषसो वि दिद्युतुः 
स ईधान उषसो राम्या अनु स्वर्ण दीदेदरुषेण भानुनां 
होत्राभिरग्निर्मनुषः स्वध्वरो राजां विशामतिंथिश्चारुरायवें 

एवा नो अग्ने अमृतेषु पूर्व्य धीष्पीपाय बृहद्दिवेषु मानुंषा 
दुहांना धेनुर्वृजनेषु कारवे त्मनां श॒तिनं पुरुरूपमिषणि 

व॒यम॑ग्ने अर्व॑ता वा सुवीर्यं ब्रह्म॑णा वा चितयेमा जनाँ अति 
अस्माकं द्युम्नमधि पञ्च॑ कृष्टिषुच्चा स्वर्ण शुंशुचीत दुष्टर॑म्‌ 

स नों बोधि सहस्य प्रशंस्यो यस्मिन्त्सुजाता इषयन्त सूरय॑ः 
यम॑ग्ने यज्ञमुंपयन्ति वाजिनो नित्ये तोके दीदिवांसं स्वे दमें 
उभयासो जातवेदः स्याम ते स्तोतारों अग्ने सूरयश्च शर्मणि 
वस्वो रायः पुरुश्चन्द्रस्य भूय॑सः प्रजावतः स्वप॒त्यस्य॑ शग्धि नः 
ये स्तोतृभ्यो गोअंग्रामश्वपेशसमग्रे रातिमुंपसृजन्तिं सूरय॑ः 
अस्माञ्च तांश्च प्र हि नेषि वस्य॒ आ बृहद्वदेम विदथे सुवीराः 

| 

| 16 || 
(म.2, अनु.1) 
देवता अग्निः 

(11) 3 (म.2, अनु.1) 
ऋषिः गृत्समदः भार्गवः शौनकः छन्दः त्रिष्टुप्‌ 1-6,8- 11, जगती 7 देवता इध्मः समिद्धः अग्निः वा 1, 


नराशंसः 2, इळः 3, बर्हिः 4, देवीर्द्वारः 5, उषासानक्ता 6, दैव्यौ होतारौ प्रचेतसौ 7, तिस्रः देव्यः 
सरस्वतीळाभारत्यः 8, त्वष्टा 9, वनस्पतिः 10, स्वाहाकृतयः 11 


समिद्धो अग्निनिहिंतः पृथिव्यां प्र॒त्यङ्‌ विश्वानि भुव॑नान्यस्थात्‌ | 


होतां पाव॒कः प्रदिवः सुमेधा देवो देवान्यंजत्वग्निर्हन्‌ ॥ 1 ॥ 
नराशंसः प्रति धामान्य॒ञ्जन्‌ तिस्रो दिवः प्रतिं मह्ना स्वचिः | 
घृतप्रुषा मन॑सा हव्यमुन्दन्मूर्धन्यज्ञस्य॒ सम॑नक्तु देवान्‌ ॥ 2 ॥ 
ईळितो अग्रे मन॑सा नो अर्हन्देवान्यक्षि मानुषात्पूर्वो अद्य | 
स आ वह म॒रुतां शर्धा अच्युतमिन्द्रं नरो बर्हिषदं यजध्वम्‌ || ३ ॥ 
देव॑ बहिर्वर्धमानं सुवीरं स्तीर्णं राये सुभरं वेद्य॒स्याम्‌ | 
घृतेनाक्तं व॑सवः सीदतेदं विश्वे देवा आदित्या यज्ञियासः ॥ 4 ॥ 
वि श्र॑यन्तामुविया हूयमाना द्वारों देवीः सुंप्रायृणा नमोभिः | 
व्यच॑स्वतीवि प्रथन्तामजुर्या वर्णं पुनाना य॒शसं सुवीर॑म्‌ ॥ 5 | 
साध्वपांसि स॒नतां न उक्षिते उषासानक्ता वय्येंब रण्विते | 
तन्तुं त॒तं संवर्यन्ती समौची य॒ज्ञस्य॒ पेश॑ः सुदुघे पयस्वती ॥ 6 | 
दैव्या होतारा प्रथमा विदुष्टर ऋजु यक्षतः समृचा वषुष्टरा | 
देवान्यर्जन्तावृतुथा समजतो नाभां पृथिव्या अधि सार्नुषु त्रिषु || 7 ॥ 
सर॑स्वती साधय॑न्ती धियं न॒ इळां देवी भार॑ती विश्वर्तूतिः | 
तिस्रो देवीः स्वृधयां ब॒हिरेदमच्छिद्रं पान्तु शरणं निषद्य ॥ 8 ॥ 
पिशङ्गरूपः सुभरों वयोधाः श्रुष्टी वीरो जायते देवकांमः | 
प्रजां त्वष्टा वि ष्य॑तु नाभिंम॒स्मे अर्था देवानामप्येतु पार्थः ॥ 9 | 
वनस्पतिरवसृजनुप स्थादग्निहविः सूंदयाति प्र धीभिः | 
त्रिधा सम॑क्तं नयतु प्रजानन्देवेभ्यो दैव्यः शमितोप॑ हव्यम्‌ ॥ 10 ॥ 
घृतं मिमिक्षे घृतम॑स्य॒ योनिर्घृते श्रितो घृतम्वस्य धार्म | 
अनुष्वधमा व॑ह मादय॑स्व॒ स्वाहाकृतं वृषभ वक्षि हव्यम्‌ ॥ 11 ॥ 
(9) 4 (म.2, अनु.1) 


ऋषिः भार्गवः सोमाहुतिः देवता अग्निः 


हुवे व॑ः सुद्योत्मानं सुवृक्तिं विशामग्रिमर्तिथि सुप्रयस॑म्‌ | 


मित्रईव यो दिधिषाय्यो भूद्देव आदेवे जने जातवेदाः ॥ 1 | 
इमं विधन्तो अपां सधस्थे टवितार्दधुर्भृग॑वो विक्ष्वाईयोः | 
एष विश्वान्यभ्य॑स्तु भूमा देवार्नामग्निर॑रतिर्जीराश्चंः ॥ 2 ॥ 

अग्नि देवासो मानुषीषु विक्षु प्रियं धुः क्षेष्यन्तो न मित्रम्‌ | 
स दींदयदुशृतीरूरम्या आ दक्षाय्यो यो दास्व॑ते दम॒ आ ॥ ३ ॥ 
अस्य रण्वा स्वस्येव पुष्टिः संतृष्टिरस्य हियानस्य दक्षोः | 
वि यो भरिंभ्रदोर्षधीषु जिह्वामत्यो न रथ्यो दोधवीति वारान्‌ ॥ 4 ॥ 
आ यन्मे अभ्वं बनदः पनन्तोशिग्भ्यो नामिंमीत वर्णम्‌ | 


स चित्रेर्ण चिकिते रंसु भासा जुजुर्वा यो मुहुरा युवा भूत्‌ | 5 ॥ 
आ यो वर्ना तातृषाणो न भाति वार्ण प॒था रथ्येव स्वानीत्‌ | 
कृष्णाध्वा तपूं रण्वश्चिकेत द्यौरिंव॒ स्मय॑मानो नभोभिः ॥ 6 | 
स यो व्यस्थादभि दक्ष॑दुर्वी पशुर्नेतिं स्वयुरगोपाः | 
अग्निः शोचिष्माँ अतसान्युष्णन्कृष्णरव्यथिरस्वदयन्न भूर्म ॥ 7 ॥ 
नू ते पूर्वस्यावसो अधीतौ तृतीयें विदथे मन्म॑ शंसि | 
अस्मे अग्ने संयद्वीरं बृहन्तं क्षुमन्तं वाजँ स्वपत्यं रयिं दाः ॥ 8 | 
त्वया यथां गृत्सम॒दासों अग्ने गुहां वन्वन्त उप॑राँ अभि ष्युः | 
सुवीरासो अभिमातिषाहः स्मत्सूरिभ्यों गृणते तद्दयो धाः ॥ 9 ॥ 
(8) 5 (म.2, अनु.1) 


ऋषिः भार्गवः सोमाहुतिः छन्दः अनुष्टुप्‌ देवता अग्निः 


होतांजनिष्ट चेत॑नः पिता पितृभ्य॑ ऊतये । प्रयक्षञ्जेन्यं वसुं श॒केम॑ वाजिनो यम॑म्‌ ॥ 1॥ 
आ यस्मिन्त्सप्त रश्मय॑स्त॒ता य॒ज्ञस्य॑ नेतरि । मनुष्वद्दैव्य॑मष्टमं पोता विश्वं तदिन्वति ॥ 2 ॥ 
दधन्वे वा यदीमनु वोचद्रह्माणि वेरु तत्‌ । परि विश्वानि काव्यां नेमिश्चक्रमिंवाभवत्‌ ॥ 3 ॥ 
साकं हि शुचिना शुचिः प्रशास्ता क्रतुनाज॑नि। विद्रा अस्य व्रता ध्रुवा व॒याइवानुं रोहते ॥ 4 ॥ 
ता अस्य वर्णमायुवो नेष्टः सचन्त धेनर्वः। कुवित्तिसृभ्य॒ आ वरं स्वसारो या इदं य॒युः ॥ 5 | 


यदी मातुरुप स्वसा घृतं भरन्त्यस्थित । तासामध्वर्युराग॑तौ यवो वृष्टीव मोदते ॥ 6 ॥ 
स्वः स्वाय॒ थाय॑से कृणुतामृत्विगृत्विज॑म्‌ । स्तोमं य॒ज्ञं चादरं वनेमा ररिमा वयम्‌ ॥ 7 ॥ 
यथां विद्वाँ अरं करद्विश्वेभ्यो यजतेभ्यः । अयमग्ने त्वे अपि यं य॒ज्ञं च॑कृमा वयम्‌ ॥ 8 | 
(8) 6  (म.2, अनु.1) 
ऋषिः भार्गवः सोमाहुतिः छन्दः गायत्री देवता अग्निः 
इमां में अग्ने समिधंमिमामुंप॒सदं वनेः | इमा उ षु श्रृँधी गिर॑ः ॥ 1 ॥ 
अया तें अग्ने विधेमोर्जो नपादश्वमिष्टे | एना सूक्तेन॑ सुजात ॥ 2 ॥ 
तं त्वां गीभिगिर्वणसं द्रविण॒स्युं द्रविणोदः । सपर्येम॑ सप॒र्यव॑ः ॥ 3 ॥ 
स बोधि सूरिर्मघवा वसुपते वसुदावन्‌. । युयोध्यश्स्मद्ेषाँसि ॥ 4 ॥ 

स नों वृष्टिं दिवस्परि स नो वाज॑मनर्वार्णम्‌ । स न॑ः सहस्रिणीरिषः ॥ 5 ॥ 


ईळानायाव॒स्यवे यर्विष्ठ दूत नो गिरा | यर्जिष्ठ होत्रा गहि || 6 ॥ 
अन्तर्ह्यग्र ईय॑से विद्वान्‌ जन्मोभयां कवे । दूतो जन्येव मित्र्य॑ः ॥ 7 | 
स विद्वाँ आ च॑ पिप्रयो यक्षि चिकित्व आनुषक्‌। आ चास्मिन्त्स॑त्सि बर्हिषि ॥ 8 | 
(6) 7 (म.2, अनु.1) 
ऋषिः भार्गवः सोमाहुतिः छन्दः गायत्री देवता अग्निः 
श्रेष्ठ यविष्ठ भारताग्ने द्युमन्तमा भर | वसो पुरुस्पृहं रयिम्‌ | 1 ॥ 
मा नो अरातिरीशत देवस्य मर्त्यस्य च । पषि तस्यां उत द्विषः ॥ 2 ॥ 
विश्वां उत त्वया वयं धारां उदन्याइव | अति गाहेमहि द्विषः ॥ 3 ॥ 
शुचिः पावक वन्द्योउग्नें बृहद्वि रोचसे | त्वं घृतेभिराहतः ॥ 4 | 
त्वं नो असि भारताग्ने वशाभिरुक्षभिः | अष्टाप॑दीभिराहृतः ॥ 5 ॥ 
न्नः सपिरांसृतिः प्र्लो होता वरेण्यः | सहसस्पुत्रो अद्भतः ॥ 6 ॥ 
(6) 8 (म.2, अनृ. 1) 
ऋषिः गृत्समदः भार्गवः शौनकः छन्दः गायत्री 1-5, अनुष्टुप्‌ 6 देवता अग्निः 
बाज॒यन्निंव नू रथान्योगाँ आग्नेरुपं स्तुहि | यृशस्त॑मस्य मीळ्हुषः ॥ 1 ॥ 
यः सुनीथो द॑दाशुषेऽजुर्यो जरय॑न्नरिम्‌ | चारुप्रतीक आहतः ॥ 2 ॥ 
य उ श्रिया दमेष्वा दोषोषसिं प्रशस्यते | यस्य॑ व्रतं न मीय॑ते ॥ 3 ॥ 
आ यः स्वर्शर्ण भानुना चित्रो विभात्यचिर्षा | अज्ञानो अजरैरभि || 4 ॥ 
अत्रिमनु स्वराज्य॑मग्रिमुक्थानिं वावृधुः । विश्वा अधि श्रियो दधे || 5 ॥ 


अग्रेरिन्द्रस्य सोम॑स्य देवानांमूतिभिर्वयम्‌ । अरिष्यन्तः सचेमह्यभि ष्यांम पृतन्य॒तः | 6 | 
| इति द्वितीयाष्टके पञ्चमोऽध्यायः समाप्तः | 

(षष्ठोऽध्यायः ॥ वर्गाः 1-32) 
(6) 9 


ऋषिः गृत्समदः भार्गवः शौनकः 


(म.2, अनु.1) 
देवता अग्निः 


नि होतां होतृषदने विदांनस्त्वेषो दीदिवाँ अंसदत्सुदक्षः 
अर्दब्धव्रतप्रमतिर्वसिष्ठः सहस्रंभरः शुचिजिह्णो अग्निः 
त्वं दूतस्त्वमुं नः पर॒स्पास्त्वं वस्य॒ आ वृषभ प्रणेता 
अग्रे तोकस्य॑ न॒स्तने त॒नूनामप्र॑युच्छन्दीद्यद्ठोधि गोपाः 
विधेम॑ ते परमे जन्म॑न्नग्ने विधेम॒ स्तोमैरवरे सधस्थे 
यस्माद्योनेरुदारिंथा यजे तं प्र त्वे हवींषिं जुहुरे समिंद्धे 
अग्ने यज॑स्व हविषा यजीयाज्ुष्टी देष्णम॒भि गृणीहि रार्धः 
त्वं ह्यसि रयिपतीं रयीणां त्वं शुक्रस्य वच॑सो म॒नोतां 
उभयं ते न क्षीयते वसव्यं दिवेदिवे जाय॑मानस्य दस्म 
कृधि क्षुमन्तं जरितार॑मग्ने कृधि पति स्वप॒त्यस्य॑ रायः 
सैनानीकेन सुविदत्रो अस्मे यष्टा देवाँ आयजिष्ठः स्वस्ति 
अद॑ब्धो गोपा उत न॑ः परस्पा अग्ने द्युमदुत रेवद्दिंदीहि 
(6) 10 


ऋषिः गृत्समदः भार्गवः शौनकः 


| 6 ॥ 
(म.2, अनु.1) 


जोहूत्रो अग्निः प्रथमः पितेवेळस्य॒दे मनुंषा यत्समिद्धः 
श्रियं बसांनो अमृतो विचेता मर्मृजेन्यः श्रव॒स्यश्‌ः स वाजी 
श्रूया अग्निश्ित्रभानुर्हव मे विश्वांभिरगीभिरमृतो विचेताः 
श्यावा रथं बहतो रोहिता बोतारुषाह चक्रे विभृत्रः 
उत्तानायामजनयन्त्सुषूतं भुवदग्निः पुरुपेशासु गर्भः 
शिरिणायां चिदक्तुना महोभिरपरीवृतो वसति प्रचेताः 
जिघर्म्यग्निं हविषां घृतेन प्रतिक्षियन्तं भुर्वनानि विश्वाँ 
पृथुं तिरश्चा वयसा बृहन्तं व्यचिष्ठमन्ने रभ॒सं दरशानम्‌ 
आ विश्वतः प्रत्यञ्चं जिघर्म्यरक्षसा मन॑सा तज्जुषेत 
मर्यश्रीः स्पृहयद्वर्णा अग्निर्नाभिमृशें तन्वार जर्भुराणः 
ज्ञेया भागं स॑हसानो वरेंण त्वादूतासो मनुवद्वदेम 
अर्नूनमग्नि जुह्णां वच॒स्या म॑धुपूचं धन॒सा जोहवीमि 


९ 


(21) 11 (म.2, अनु.1) 


ऋषिः गृत्समदः भार्गवः शौनकः छन्दः विराट्स्थाना त्रिष्टुप्‌ 1-20, त्रिष्टुप्‌ 21 देवता इन्द्रः 


श्रुधी हर्वमिन्द्र मा रिंषण्यः स्याम॑ ते दावने वर्सूनाम्‌ | 


इमा हि त्वामूर्जो व॒र्धय॑न्ति वसूयवः सिन्ध॑वो न क्षर॑न्तः ॥ 1 ॥ 
सृजो महीरिन्द्र या अपिन्वः परिष्ठिता अहिंना शूर पूवीः | 
अमर्त्यं चिद्दासं मन्य॑मानमर्वाभिनदुक्थैर्वा वृधानः ॥ 2 ॥ 
उक्थेष्विन्नु शूर येषुं चाकन्स्तोमेष्धिन्द्र रुद्रियेषु च | 
तुभ्येदेता यासु मन्दसानः प्र वायवे सिस्रते न शुभ्राः ॥ ३ ॥ 
शुभ्रं नु ते शुष्मं वर्धय॑न्तः शुभ्रं वज्र॑ बाह्वोर्दर्धानाः | 
शुभ्रस्त्वमिन्द्र वावृधानो अस्मे दासीविशः सूर्येण सह्याः ॥ 4 ॥ 
गुहा हितं गृह्यं गूळहम॒प्स्वपींवृतं मायिनं क्षियन्त॑म्‌ | 
उतो अपो द्यां तस्तभ्वांसमहन्नहिं शूर वोर्येण ॥ 5 ॥ 
स्तवा नु त॑ इन्द्र पूर्व्या महान्युत स्त॑वाम॒ नूत॑ना कृतानिं | 
स्तवा वज्रं बाह्णोरुशन्तं स्तवा हरी सूर्य॑स्य केतू | 6 ॥ 
हरी नु त॑ इन्द्र वाजय॑न्ता घृतश्चुतं स्वारम॑स्वार्टाम्‌ | 
वि स॑मना भूर्मिरप्रथिष्टारंस्त॒ पर्वतश्चित्सरिष्यन्‌ ॥ 7 ॥ 
नि पर्वतः साद्यप्रयुच्छन्त्सं मातृभिर्वावशानो अंक्रान्‌ | 
दूरे पारे वाणी वर्धयन्त इनद्रेषितां धमनिं पप्रथ॒न्नि ॥ 8 | 
न्द्रो महां सिन्थुमाशयांनं मायाविनं वृत्रम॑स्फुरन्निः | 
अरेजेतां रोद॑सी भियाने कनिंक्रदतो वृष्णो अस्य॒ वज्रात्‌ ॥ 9 | 
अरोरवीद्दष्णो अस्य॒ वज्रोऽमानुषं यन्मानुषो निजूर्वात्‌ | 
नि मायिनो दान॒वस्य॑ माया अपांदयत्पपिवान्त्सुतस्य॑ ॥ 10 ॥ 
पिबापिबेदिन्द्र शूर सोमं मन्दन्तु त्वा म॒न्दिनः सुतास॑ः | 
पृणन्त॑स्ते कुक्षी व॑र्धयन्त्वित्था सुतः पौर इन्द्रमाव ॥ 11 | 
त्वे इन्द्राप्यंभूम विप्रा धियं वनेम ऋतया सप॑न्तः | 
अवस्यवो धीमहि प्रशस्ति सद्यस्ते रायो दावने स्याम ॥ 12 ॥ 
स्याम ते त इन्द्र ये त॑ ऊती अवस्यव ऊर्जं वर्धय॑न्तः | 
शुष्मिन्त॑मं यं चाकनांम देवास्मे रयिं रांसि वीरव॑न्तम्‌ ॥ 13 | 
रासि क्षयं रासि मित्रम॒स्मे रासि शर्धं इन्द्र मारुतं नः | 
स॒जोष॑सो ये च॑ मन्दसानाः प्र वायवः पान्त्यग्र॑णीतिम्‌ ॥ 14 | 


व्यन्त्विन्नु येषु मन्दसानस्तृपत्सोमं पाहि द्रह्मदिंन्द्र | 
अस्मान्त्सु पृत्स्वा त॑रुत्रावर्धयो द्यां बृहद्धिरकेः ॥ 15 | 


बृहन्त इन्नु ये ते तरुत्रोकथेभिर्वा सुम्नमाविवासान्‌ | 


स्तृणानासो ब॒हिः प॒स्त्यांवत््वोता इदिन्द्र वाज॑मग्मन्‌ ॥ 16 | 
उग्रेष्विन्नु शूर मन्दसानस्त्रिकद्रकेषु पाहि सोम॑मिन्द्र | 
प्रदोर्धुवच्छश्रुु प्रीणानो याहि हरिभ्यां सुतस्य॑ पीतिम्‌ ॥ 17 ॥ 
धिष्वा शर्वः शूर येन॑ वृत्रमवाभिनद्दानुमोर्णवाभम्‌ | 
अपांवृणोर्ज्यातिरारयांय॒ नि स॑व्य॒तः सादि दस्युरिनद्र ॥ 18 ॥ 
सनेम॒ ये त॑ ऊतिभिस्तर॑न्तो विश्वाः स्पृध आर्येण दस्यून्‌ | 
अस्मभ्यं तत्त्वाष्ट्रं विश्वरूंप॒मर॑न्धयः साख्यस्य त्रिताय॑ ॥ 19 | 
अस्य सुंवानस्य॑ मन्दिन॑स्त्रितस्य न्यर्बुदं वावृधानो अस्तः | 
अर्वर्तयत्सूर्यो न चक्रं भिनद्वलमिन्द्रो अङ्गिरस्वान्‌ ॥ 20 ॥ 
नूनं सा ते प्रति वरं जरित्रे दुंहीयदिन्द्र दक्षिणा मघोनीं | 
शिक्षां स्तोतृभ्यो माति धग्भगों नो बृहद्वदेम विदर्थे सुवीराः ॥ 21 | 
(15) 12 (म.2, अनु. 2) 


ऋषिः गृत्समदः भार्गवः शौनकः देवता इन्द्रः 


यो जात एव प्रथ॒मो मन॑स्वान्देवो देवान्क्रतुना पर्यभूषत्‌ | 


यस्य शुष्माद्रोदसी अभ्य॑सेतां नृम्णस्य॑ मह्या स ज॑नास॒ इन्द्रः || 1 | 
यः पृथिवी व्यथमानामहंहद्यः पर्वतान्प्रकृपिताँ अर॑म्णात्‌ | 
यो अन्तरिक्षं विम॒मे वरीयो यो द्यामस्तभ्नात्स जनास इन्द्रः ॥ 2 | 
यो हत्वाहिमरिंणात्सप्त सिन्धून्यो गा उदाज॑दप॒धा व॒लस्य॑ | 
यो अश्म॑नोरन्तरग्निं ज॒जान॑ संवृक्समत्सु स ज॑नास॒ इन्रः ॥ ३ ॥ 
येनेमा विश्वा च्यर्वना कृतानि यो दासं वर्णमर्धरं गुहाकः | 
श्वन्नीव यो जिंगीवाँ लक्षमाददर्यः पृष्टानि स ज॑नास॒ इन्द्रः ॥ 4 ॥ 
यं स्मां पृच्छन्ति कृह सेतिं घोरमृतेमांहुनेषो अस्तीत्येनम्‌ | 
सो अर्यः पृष्टीविज॑इवा मिनाति श्रदस्मै धत्त॒ स ज॑नास॒ इन्द्रः ॥ 5 ॥ 
यो र॒ध्रस्य॑ चोदिता यः कृशस्य यो ब्रह्मणो नाध॑मानस्य कीरेः | 
युक्तग्राव्णो योऽविता सुशिप्रः सुतसोमस्य स ज॑नास इन्द्रः ॥ 6 ॥ 
यस्याश्वासः प्रदिशि यस्य॒ गावो यस्य ग्रामा यस्य विश्वे रथासः | 
यः सूर्य य उषसं ज॒जान॒ यो अपां नेता स ज॑नास॒ इन्द्रः ॥ 7 ॥ 
यं क्रन्दसी संय॒ती विह्वयेते परेऽव॑र उभया अमित्राः | 
समानं चिद्रथ॑मातस्थिवांसा नानां हवेते स ज॑नास॒ इन्द्रः ॥ 8 | 


यस्मान्न ऋते विजय॑न्ते जनासो यं युध्यमाना अवसे हव॑न्ते | 


यो विश्व॑स्य प्रतिमानं बभूव यो अच्युतच्युत्स जनास इन्द्रः ॥ 9 | 
यः शश्व॑तो मह्येनो दधांनानम॑न्यमानाञ्छर्वां जघान॑ | 


यः शर्धते नानुददाति शुध्यां यो दस्योर्हन्ता स जनास इन्द्रः ॥ 10 ॥ 
यः शर्म्बरं पर्व॑तेषु क्षियन्तं चत्वारिंश्यां शरद्यन्वविन्दत्‌ | 
ओजायमानं यो अहिं ज॒घान दानुं शर्यानं स ज॑नास इन्रः ॥ 11 || 
यः सप्तर॑श्मिर्वृषभस्तुविष्मानवासुजत्सर्तवे सप्त सिन्धून्‌ | 
यो रौहिणमस्फुरदर्ज्रबाहुर्द्यामारोहन्तं स ज॑नास॒ इन्त्रः ॥ 12 | 
द्यावा चिदस्मै पृथिवी न॑मेते शुष्मांद्चिदस्य॒ पर्वता भयन्ते | 
यः सोम॒पा निचितो वज्रबाहुर्यो वज्रहस्तः स जनास इन्द्रः ॥ 13 ॥ 
यः सुन्वन्तमर्व॑ति यः पर्च॑न्तं यः शंस॑न्तं यः शंशमानमूती | 
यस्य ब्रह्म वर्धनं यस्य॒ सोमो यस्येदं राधः स ज॑नास॒ इन्द्रः ॥ 14 ॥ 
यः सुन्व॒ते पच॑ते दुध्र आ चिद्वाजं ददषि स किलासि स॒त्यः | 
व॒यं त॑ इन्द्र विश्वहं प्रियासः सुवीरासो विदथमा व॑देम ॥ 15 ॥ 
(13) 13 (म.2, अनु. 2) 


ऋषिः गृत्समदः भार्गवः शौनकः छन्दः जगती 1-12, त्रिष्टुप्‌ 13 देवता इन्द्रः 


ऋतुर्जनिंत्री तस्यां अपस्परिं मक्षू जात आविंशद्यासु वर्धते | 


तदाहना अंभवत्पिप्युषी पर्योडशोः पीयूषं प्रथ॒मं तदुक्थ्य॑म्‌ ॥ 1 ॥ 
स॒ध्रीमा य॑न्ति परि बिभ्र॑तीः पयो विश्वप्ल्यांय॒ प्र भ॑रन्त॒ भोज॑नम्‌ | 
समानो अध्वा प्रवर्तामनुष्यदे यस्ताकृणोः प्रथमं सास्युक्थ्यः ॥ 2 ॥ 
अन्वेको वदति यद्ददांति तद्रूपा मिनन्तदंपा एक॑ ईयते | 
विश्वा एक॑स्य विनुदस्तितिक्षते यस्ताकृणोः प्रथमं सास्युक्थ्यः ॥ 3 ॥ 
प्रजाभ्यः पुष्टिं विभर्जन्त आसते र॒यिमिव पृष्ठं प्रभवन्तमायते | 
असिन्वन्दंष्रः पितुरंत्ति भोजन यस्ताकृणोः प्रथमं सास्युक्थ्यः ॥ 4॥ 
अर्धाकृणोः पृथिवीं संदृशे दिवे यो धौतीनाम॑हिहन्नारिणक्पथः | 
तं त्वा स्तोमेभिरुदभिर्न वाजिनं देवं देवा अंजनन्त्सास्युक्थ्यः ॥ 5 ॥ 


यो भोज॑नं च॒ दय॑से च वर्धनमार्द्रादा शुष्कं मर्धुमदुदोहिंथ | 
स शेंवधि नि द॑धिषे विवस्वति विश्वस्यैकं ईशिषे सास्युक्थ्यः ॥ 6 | 
यः पुष्पिणीश्च प्रस्व॑श्च॒ धर्मणाधि दाने व्यशवनीरधारयः | 


यश्चासमा अज॑नो दिद्युतो दिव उरुरूर्वा अभितः सास्युक्थ्यः ॥ 7॥ 
यो नांर्म्रं स॒हव॑सुं निह॑न्तवे पृक्षाय॑ च दासवेशाय चाव॑हः | 
ऊर्जयन्त्या अप॑रिविष्टमास्य॑मृतैवाद्य पुरुकृत्सास्युक्थ्य॑ः ॥ 8 | 


शतं वा यस्य दर्श साकमाद्य एक॑स्य श्रृष्टौ यद्ध चोदमाविंथ | 


अरज्जौ दस्यून्त्समुनव्दभीत॑ये सुप्राव्यों अभवः सास्युक्थ्यः ॥ 9 ॥ 
विश्वेदनु रोधना अस्य पाँस्यं ददुर॑स्मै दधिरे कृलवे धन॑म्‌ | 


षर्ळस्तभ्रा विष्टिरः पश्च संदृशः परि परो अभवः सास्युक्थ्यः | 10 ॥ 
सुप्रवाचनं त्वं वीर वीर्य यदेकेन क्रतुना विन्दसे वसु | 
जातूष्टिरस्य॒ प्र वयः सह॑स्वतो या चकर्थ सेन्द्र विश्वास्युकथ्यः ॥ 11 ॥ 
अर॑मय॒ः सर॑पस॒स्तरांय्‌ कं तुवीत॑ये च व॒य्याय च स्रुतिम्‌ | 
नीचा सन्तमुदनयः परावृजं प्रान्धं श्रोणं श्रवयन्त्सास्युक्थ्यः | 12 ॥ 
अस्मभ्यं तद्डसो दानाय॒ राधः सम॑र्थयस्व बहु तें वस॒व्य॑म्‌ | 
इन्द्र यच्चित्रं श्रवस्या अनु द्यून्बृहद्रदेम विदथे सुवीराः ॥ 13 ॥ 
(12) 14 (म.2, अनु. 2) 


ऋषिः गृत्समदः भार्गवः शौनकः देवता इन्द्रः 


अध्वर्यवो भरतेन्द्राय सोममामंत्रेभिः सिञ्चता मद्यमन्ध॑ः | 


कामी हि वीरः सदमस्य पीतिं जुहोत वृष्णे तदिदेष व॑ष्टि ॥ 1 ॥ 
अध्वर्यवो यो अपो व॑त्रिवांसं वृत्रं ज॒घानाशन्येव वृक्षम्‌ | 
तस्मां एतं भ॑रत तद्वशायँ एष इन्द्रों अर्हति पीतिम॑स्य ॥ 2 ॥ 
अध्वर्यवो यो हभीक॑ ज॒घान॒ यो गा उदाजदप हि व॒लं वः | 
तस्मां एतमन्तरिंक्षे न वातमिन्द्रं सोमैरोर्णुत॒ जूर्न वस्त्रः ॥ 3 ॥ 
अध्व॑र्यवो य उर॑णं ज॒घान नव चख्वांसं नव॒तिं च॑ बाहून्‌ | 
यो अर्बुदमव॑ नीचा ब॑बाधे तमिन्द्रं सोम॑स्य भृथे हिंनोत ॥ 4 ॥ 
अध्वर्यवो यः स्वश्न॑ ज॒घान॒ यः शुष्ण॑म॒शुषं यो व्य॑सम्‌ | 
यः पिप्रुं नमुंचिं यो रुधिक्रां तस्मा इन्द्रायान्ध॑सो जुहोत ॥ 5 ॥ 
अध्वर्यवो यः श॒तं शम्बरस्य पुरो बिभेदाश्म॑नेव पूवीः | 
यो वचिनः श॒तमिन्त्रः सहस्रमपार्वपद्धरंता सोम॑मस्मै ॥ 6 ॥ 
अध्वर्यवो यः श॒तमा स॒हस्रं भूम्यां उपस्थेऽव॑पञ्जघन्वान्‌ | 
कुत्स॑स्यायोर्र॑तिथिग्वस्य॑ वीरान्न्यावृणग्भरता सोम॑मस्मै ॥ 7 ॥ 
अध्वर्यवो यन्नरः कामयाध्वे श्रुष्टौ वह॑न्तो नशथा तदिन्द्र | 
गर्भ॑स्तिपूतं भरत श्रुतायेन्द्राय॒ सोमं यज्यवो जुहोत ॥ 8 | 
अध्वर्यवः कर्त॑ना श्रुष्टिमस्मै वने निपूतं वन उन्न॑यध्वम्‌ | 
जुषाणो हस्त्य॑मभि वावशे व॒ इन्द्राय सोमं मदिरं जुहोत ॥ 9 ॥ 
अध्वर्यवः पय॒सोधर्यथा गोः सोमेभिरीं पृणता भोजमिन्द्रम्‌ | 
वेदाहम॑स्य॒ निभृतं म एतद्दित्स॑न्तं भूयो यज॒तश्चिकेत ॥ 10 ॥ 


अध्वर्यवो यो दिव्यस्य वस्वो यः पार्थिवस्य क्षम्य॑स्य॒ राजां | 


तमूर्दरं न प्रणता यवेनेन्द्रं सोमॅभिस्तदपो' वो अस्तु ॥ 11 ॥ 
अस्मभ्यं तद्सो दानाय॒ राधः समर्थयस्व बहु ते वस॒व्य॑म्‌ | 
इन्द्र यच्चित्रं श्र॑व॒स्या अनु द्यून्बृहद्वदेम विदथे सुवीराः ॥ 12 | 
(10) अ 15 (म.2, अनु. 2) 


ऋषिः गृत्समदः भार्गवः शौनकः देवता इन्द्रः 


प्र घा न्व॑स्य महतो म॒हानिं स॒त्या स॒त्यस्य॒ कर॑णानि वोचम्‌ | 


त्रिकंद्रकेष्वपिबत्सुतस्यास्य मदे अहिमिन्द्रो जघान ॥ 1 | 
अवंशे द्याम॑स्तभायद्रूहन्तमा रोदसी अपृणदन्तरिक्षम्‌ | 
स धारयत्परथिवी पप्रथ॑ञ्च सोम॑स्य॒ ता मद इन्द्रश्चकार ॥ 2 ॥ 
सद्मेव प्राचो वि मिमाय मानैर्वज्रेण खान्य॑तृणन्नदीनांम्‌ | 
वृथांसृजत्पथिभिंदीर्घयाथैः सोम॑स्य॒ ता मद इन्द्रश्चकार ॥ 3 ॥ 
स प्र॑बोळहुन्परिगत्या दभीतेविश्व॑मधागायुंधमिद्धे अग्नौ | 
सं गोभिरश्चैरसृजद्रथेभिः सोम॑स्य॒ ता मद इन्द्रश्चकार ॥ 4 ॥ 
स ई महीं धुनिमेतोररम्णात्सो अंखनातृन॑पारयत्स्वस्ति | 
त उत्स्राय॑ रयिमभि प्र त॑स्थुः सोम॑स्य॒ ता मद इन्द्रश्चकार ॥ 5 | 
सोदञ्चं सिन्धुंमरिणान्महित्वा वञ्रेणानं उषसः सं पिपेष | 
अजवसो जविनीभि्विवृश्चन्त्सोम॑स्य॒ ता मद॒ इन्द्रश्चकार ॥ 6 | 
स विद्वाँ अपगोहं कनीनांमाविर्भवन्नु्॑तिष्ठत्परावृक्‌ | 
प्रति श्रोणः स्थाब्यशनगचष्ट सोम॑स्य॒ ता मद॒ इन्द्रश्चकार ॥ 7 ॥ 
भिनद्वलमङ्गिरोभिर्गृणानो वि पर्व॑तस्य दंहितान्यैरत्‌ | 
रिणग्रोधांसि कृत्रिमांण्येषां सोम॑स्य॒ ता मद इन्द्रश्चकार ॥ 8 | 
स्वप्रेनाभ्युप्या चुमुरिं धुनिं च ज॒घन्थ॒ दस्युं प्र दभीतिमावः | 
र॒म्भी चिदत्र विविदे हिर॑ण्यं सोम॑स्य॒ ता मद्‌ इन्द्रश्चकार ॥ 9 | 


नूनं सा ते प्रति वर॑ जरित्रे ठुहीयदिन्द्र दक्षिणा म॒घोनी | 
शिक्षां स्तोतृभ्यो माति धग्भगों नो बृहद्वदेम विदथे सुवीराः ॥ 10 | 
(9) 16 (म.2, अनु. 2) 


ऋषिः गृत्समदः भार्गवः शौनकः छन्दः जगती 1-8, त्रिष्टुप्‌ 9 देवता इन्द्रः 


प्र व॑ः स॒तां ज्येष्ठ॑तमाय सुष्टुतिमग्नाविव समिधाने हविर्भरे | 
इन्द्रमजुर्यं जरयन्तमुक्षितं स॒नाद्युर्वानमव॑से हवामहे ॥ 1 ॥ 
यस्मादिन्द्रादृहतः कि चनेमृते विश्वान्यस्मिन्त्संभृता्थिं वीर्या | 
ज॒ठरे सोमं तन्वीर सहो महो हस्ते वज्रं भर॑ति शीर्षणि क्रतुम्‌ ॥ 2 ॥ 


न क्षोणीभ्याँ परिभ्वे त इन्द्रियं न संमुद्रैः पर्वतैरिन्द्र ते रर्थः | 


न ते वज्रमन्वश्नोति कश्चन यदाशुभिः पत॑सि योज॑ना पुरु ॥ ३ ॥ 
विश्वे ह्य॑स्मै यज॒ताय॑ धृष्णवे क्रतुं भर॑न्ति वृष॒भाय॒ सश्च॑ते | 
वृषा यजस्व हविषां विदुष्टरः पिबेन्द्र सोमं वृषभेण भानुनां | 4 ॥ 
वृष्णः कोशः पवते मध्व॑ ऊर्मिरवृषभान्नांय वृष॒भाय॒ पात॑वे | 
वर्षणाध्वर्यू वृंषभासो अद्रयो वृर्षणं सोमं वृषभाय सुष्वति ॥ 5 ॥ 
वृषा ते वज्र॑ उत ते वृषा रथो वृषणा हरी वृषभाण्यार्युधा | 
वृष्णो मर्दस्य वृषभ त्वमीशिष इन्द्र सोम॑स्य वृषभस्य॑ तृप्णुहि ॥ 6॥ 
प्र ते नावं न सम॑ने वचस्युवं ब्रह्म॑णा यामि सर्व॑नेषु दाधृषिः | 
कुविन्नो अस्य वच॑सो निबोधिंषदिन्द्रमृत्सं न वर्सुनः सिचामहे ॥ 7 ॥ 


पुरा संबाधादभ्या ववृत्स्व नो धेनुर्न व॒त्सं यव॑सस्य पिप्युषी | 
स॒कृत्सु तें सुम॒तिभिंः शतक्रतो सं पत्नीभिर्न वृषणो नसीमहि ॥ 8॥ 
नूनं सा ते प्रति वरं जरित्रे ठुहीयदिन्द्र दक्षिणा मघोनी | 
शिक्षां स्तोतृभ्यो मातिं धग्भगो' नो बृहद्वदेम विदथे सुवीराः ॥ 9 | 
(9) 17 (म.2, अनु.2) 


ऋषिः गृत्समदः भार्गवः शौनकः छन्दः जगती 1-7, त्रिष्टुप्‌ 8-9 देवता इन्द्रः 


तद॑स्मै नव्य॑मङ्गिर॒स्वदर्चत शुष्मा यर्दस्य प्रत्नथोदीर॑ते | 


विश्वा यद्गोत्रा सह॑सा परीवृता मदे सोम॑स्य दंहितान्यैर॑यत्‌ ॥ 1 ॥ 
स भूतु यो हं प्रथमाय धायस ओजो मिमानो महिमानमार्तिरत्‌ | 
शूरो यो युत्सु त॒न्व॑ परिव्यत शीर्षणि द्यां महिना प्रत्यमुञ्चत ॥ 2 ॥ 
अर्धाकृणोः प्रथमं वीर्य मुहद्यदस्याग्रे ब्रह्म॑णा शुष्म॒मैर॑यः | 
रथे्ठेन हर्यश्वेन विच्युताः प्र जीरयः सिस्रते सध्र्यशक पृथक्‌ ॥ 3 ॥ 


अधा यो विश्वा भुवनाभि मज्मनेशानकृत्प्रव॑या अभ्यवर्धत | 
आद्रोद॑सी ज्योतिषा वह्विरात॑नोत्सीव्यन्तमांसि दुधिता सम॑व्ययत्‌ ॥ 4 ॥ 
स प्राचीनान्पर्वतान्दंहदोज॑साधराचीन॑मकृणोदपामर्पः | 


अर्धारयत्पृथिवीं विश्वर्धायसमस्त॑भ्रान्मायया द्यार्मवस्रसः ॥ 5 ॥ 
सास्मा अरं बाहुभ्यां यं पितारकृणोद्विश्वस्मादा जनुषो वेदस॒स्परि | 
येना पृथिव्यां नि क्रिविं श॒यध्यै वज्रेण हत्व्यवृणक्तुविष्वणिः ॥ 6 ॥ 
अमाजूरिव पित्रोः सचां स॒ती संमानादा सर्दस॒स्त्वामिये भर्गम्‌ | 
कृधि प्रंकेतमुप॑ मास्या भ॑र दद्धि भागं त॒न्वोरं येन॑ मामहः ॥ 7 ॥ 


भोजं त्वामिन्द्र वयं हुवेम ददिष्ठमिन्द्रापांसि वार्जान्‌ | 


अविड्रीन्द्र चित्रयां न ऊती कृधि वृषन्निन्द्र वस्य॑सो नः | 8 ॥ 
नूनं सा ते प्रति वरं जरित्रे दुंहीयदिन्द्र दक्षिणा मघोनीं | 


शिक्षां स्तोतृभ्यो मातिं धग्भगो' नो बृहद्वदेम विदथे सुवीराः ॥ 9 | 
(9) 18 (म.2, अनु. 2) 
ऋषिः गृत्समदः भार्गवः शौनकः देवता इन्द्रः 
प्राता रथो नवों योजि सस्निश्चतुर्युगस्त्रिकशः सप्तरश्मिः | 
दशारित्रो मनुर्ष्यः स्वर्षाः स इष्टिभिर्मतिभी रंह्यों भूत्‌ ॥ 1 ॥ 
सास्मा अरं प्रथमं स द्वितीय॑मृतो तृतीयं मनुषः स होता | 
अन्यस्या गर्भमन्य ऊ॑ जनन्त सो अन्येभिंः सचते जेन्यो वृषा ॥ 2 | 
हरी नु क॑ रथ इन्त्रस्य योजमायै सूक्तेन वच॑सा नवेन | 
मो षु त्वामत्र॑ ब॒हवो हि विप्रा नि रीरमन्यज॑मानासो अन्ये ॥ ३ ॥ 
आ द्वाभ्यां हरिंभ्यामिन्द्र याह्या चतुर्भिरा षङ्गिूयर्मानः | 
आष्टाभिदशभिः सोमपेय॑म॒यं सुतः सुमख मा मृधस्कः ॥ 4 ॥ 
आ विंशत्या त्रिंशतां याह्यर्वाङा च॑त्वारिंशता हरिंभिर्युजानः | 
आ पंज्चाशता सुरथेभिरिन्द्रा षष्ट्या संप्तत्या सोमपेयम्‌ ॥ 5 ॥ 
आशीत्या न॑व॒त्या याह्यर्वाङा श॒तेन॒ हरिभिरुह्यमानः | 
अयं हि ते शुनहोत्रेषु सोम॒ इन्द्र त्वाया परिषिक्तो मदाय ॥ 6 ॥ 
मम ब्रहोन्द्र याह्यच्छा विश्वा हरीं धुरि घिंष्वा रथ॑स्य | 
पुरुत्रा हि विहव्यों बभूथास्मिञ्छूर सब॑ने मादयस्व ॥ 7 ॥ 
न म॒ इन्द्रेण स॒ख्यं वि योषदस्मभ्य॑मस्य दक्षिणा दुहीत | 
उप ज्येष्ठे वरूथे गभ॑स्तौ प्रायेप्राये जिगीवांसः स्याम ॥ 8 ॥ 
नूनं सा ते प्रति वरं जरित्रे दुंहीयदिन्द्र दक्षिणा मघोनी | 
शिक्षां स्तोतृभ्यो मातिं धग्भगो' नो बृहद्वदेम विदथे सुवीराः ॥ 9 ॥ 
(9) 19 (म.2, अनु. 2) 


ऋषिः गृत्समदः भार्गवः शौनकः देवता इन्द्रः 


अरपाय्य॒स्यान्ध॑सो मदाय मनीषिणः सुवानस्य प्रय॑सः | 


यस्मिन्निन्द्रः प्रदिवि वावृधान ओकों दधे ब्र॑ह्मण्यन्तंश्च नर॑ः ॥ 1 | 
अस्य मन्दानो मध्वो वञ्रहस्तोऽहिमिन्द्रों अर्णोवृतं वि वृश्चत्‌ | 
प्र यद्वयो न स्वस॑राण्यच्छा प्रयांसि च नदीनां चक्र॑मन्त | 2 ॥ 


स माहिन इन्द्रो अरणो अपां प्रैरयदहिहाच्छां समुद्रम्‌ | 
अर्जनयत्सूर्य॑ विदद्वा अक्तुनाहां वयुनानि साधत्‌ ॥ 3 ॥ 


सो अंप्रतीनि मनवे पुरूणीन्द्रों दाशद्दाशुषे हन्ति वृत्रम्‌ | 


स॒द्यो यो नृभ्यों अतसाय्यो भूत्प॑स्पृधानेभ्यः सूर्यस्य सातौ ॥ 4 ॥ 
स सुन्व॒त इन्द्रः सूर्यमा देवो रिंणझा्त्याय स्त॒वान्‌ | 
आ यद्रयिं गुहदवद्यमस्मै भरदंशं नैतंशो दश॒स्यन्‌ ॥ 5 ॥ 
स र॑न्धयत्सदिवः सार॑थये शुष्णमशुषं कुय॑वं कुत्साय | 
दिवोदासाय नव॒तिं च॒ नवेनद्रः पुरो व्यैरच्छम्बरस्य ॥ 6 ॥ 
एवा त॑ इन्द्रोचर्थमहेम श्रव॒स्या न त्मनां वाजर्यन्तः | 
अश्याम तत्साप्त॑माशुषाणा न॒नमो वधरदेवस्य पीयोः ॥ 7 ॥ 
एवा तें गृत्सम॒दाः शूर मन्मांव॒स्यवो न व॒युर्नानि तक्षुः | 
ब्रह्मण्यन्त॑ इन्द्र ते नवीय इषमूर्जं सुक्षितिं सुम्रमश्युः ॥ 8 ॥ 
नूनं सा ते प्रति वर जरित्रे दुंहीयदिन्द्र दक्षिणा मघोनीं | 
शिक्षां स्तोतृभ्यो मातिं धग्भगो' नो बृहद्वदेम विदथे सुवीराः ॥ 9 | 
(9) 20 (म.2, अनु. 2) 


ऋषिः गृत्समदः भार्गवः शौनकः छन्दः त्रिष्टुप्‌ 1-2,4- 9, विराड्रूपा 3 देवता इन्द्रः 


व॒यं ते वय॑ इन्द्र विद्धि षृ णः प्र भ॑रामहे वाजयुर्न रथ॑म्‌ | 


विपन्यवो दीध्य॑तो मनीषा सुम्रमियक्षन्तस्त्वावंतो नृन्‌ ॥ 1 ॥ 
त्वं न॑ इन्द्र त्वाभिंरूती त्वायतो अभिष्टिपासि जनान्‌ | 
त्वमिनो दाशुषों वरूतेत्थाधीरभि यो नक्ष॑ति त्वा ॥ 2 ॥ 
स नो युवेन्द्रो जोहूत्रः सखा शिवो न॒राम॑स्तु पाता | 
यः शंसन्तं यः शशमानमूती पच॑न्तं च स्तुवन्तं च प्रणेष॑त्‌ ॥ ३ ॥ 
तमु स्तुष॒ इन्द्रं तं गृणीषे यस्मिन्पुरा वावृधुः शांश॒दुश्च | 
स वस्वः कामं पीपरदियानो ब्र॑ह्मण्य॒तो नूतनस्यायोः | 4 ॥ 
सो अङ्गिरसामुचथां जुजुष्वान्ब्रह्मां तूतोदिन्द्रों गातुमिष्णन्‌ | 
मुष्णन्नुषसः सूर्येण स्त॒वानश्च॑स्य चिच्छिश्चथत्पूर्व्याणिं ॥ 5 ॥ 
स हं श्रुत इन्द्रो नाम॑ देव ऊर्ध्वो भुंवन्मनुंषे दस्मत॑मः | 
अवं प्रियमरर्शसानस्यं साह्वाञ्छिरों भरद्दासस्यं स्व॒धार्वान्‌ | 6 ॥ 
स वृत्रहेन्द्रः कृष्णयोनीः पुरंदरो दासीरैरयद्वि | 
अर्जनयन्मनंवे क्षामपश्च॑ स॒त्रा शंसं यज॑मानस्य तूतोत्‌ ॥ 7 ॥ 
तस्मै तवस्यश्मनु दायि सत्रेन्द्राय देवेभिरर्णंसातौ | 
प्रति यवस्य वज्रं बाह्नोर्धुहत्वी दस्यून्पुर आय॑सीनि तारीत्‌ ॥ 8 ॥ 


नूनं सा ते प्रति वर॑ जरित्रे ठुहीयदिन्द्र दक्षिणा म॒घोनी | 
शिक्षां स्तोतृभ्यो माति धग्भगो' नो बृहद्वदेम विदथे सुवीराः ॥ 9 | 


(6) 21 (म.2, अनु. 2) 


ऋषिः गृत्समदः भार्गवः शौनकः छन्दः जगती 1-5, त्रिष्टुप्‌ 6 देवता इन्द्रः 
विश्वजिते धनजितें स्वरिते सत्राजितें नृजित॑ उर्वराजिते | 
अश्वजिते गोजिते अब्जितें भरेन्द्रांय सोमं यज॒ताय॑ हर्य॒तम्‌ ॥ 1 ॥ 
अभिभुवेऽभिभङ्गार्यं वन्वते$षाळ्हाय सर्हमानाय वेधसे | 
तुविग्रये वह्न॑ये दुष्टरीतवे सत्रासाहे नम॒ इन्द्राय वोचत ॥ 2 | 
सत्रासाहो ज॑नभक्षो जनंसहश्र्यवनो युध्मो अनु जोष॑मुक्षितः | 
वृतंचयः सहुरिविक्ष्वारित इन्द्रस्य वोचं प्र कृतानि वीर्या ॥ 3 ॥ 
अनानुदो वृषभो दोध॑तो व॒धो ग॑म्भीर ऋष्वो अस॑मष्टकाव्यः | 
रध्रचोदः श्रर्थनो वीळितस्पृथुरिन्द्रः सुय॒ज्ञ उषसः स्व॑र्जनत्‌ ॥ 4 ॥ 
य॒ज्ञेन॑ गातुमप्तुरों विविद्रिरे धियों हिन्वाना उशिजो मनीषिणः | 
अभिस्वरा निषदा गा अवस्यव इन्द्रे हिन्वाना द्रविणान्याशत ॥ 5 | 
इन्द्र श्रेष्ठानि द्रविणानि धेहि चित्तिं दक्ष॑स्य सुभग॒त्वम॒स्मे | 
पोष॑ रयीणामरिष्टिं तनूनां स्वाव्यानं वाचः सुंदिन॒त्वमहाम्‌ ॥ 6 ॥ 

(4) 22 (म.2, अनु. 2) 


ऋषिः गृत्समदः भार्गवः शौनकः छन्दः अष्टिः 1, अतिशक्वरी 2-3, अतिशक्करी अष्टिः वा 4 देवता इन्द्रः 


त्रिकद्रुकेषु महिषो यवाशिरं तुविशुष्म॑स्तृपत्सोम॑मपिबद्रिष्णुनासुतं यथाव॑शत्‌ | 


स ई ममाद॒ महि कर्म कर्तवेमहामुरु सैनं सश्चद्देवो देवं सत्यमिन्द्रं स॒त्य इन्दुः ॥ 1 ॥ 
अध त्विषीमाँ अभ्योज॑सा क्रिविं युधाभ॑वदा रोद॑सी अपृणदस्यमज्मना प्र वावृधे | 
अध॑त्तान्यं जठरे प्रेम॑रिच्यत॒ सैनंसश्चद्देवो देवं स॒त्यमिन्द्र॑ सत्य इन्दुः ॥ 2 ॥ 
साकं जातः क्रतुंना साकमोज॑सा ववक्षिथ साकं वृद्धो वीर्यैः सासहिर्मृधो विच॑र्षणिः | 
दाता रार्धः स्तुव॒ते काम्यं वसुसैनं सश्चद्देवो देवं सत्यमिन्द्रं स॒त्य इन्दुः ॥ ३ ॥ 


तव त्यन्नर्यं नृतोऽप इन्द्र प्रथ॒मं पूर्व्यं दिवि प्रवाच्यं कृतम्‌ | 

यद्देवस्य शव॑सा प्रारिणा असुं रिणन्नपः | 

भुवद्विश्व॑मभ्यादेव॒ुमोज॑सा विदादूर्जं श॒तक्र॑तुविदादिष॑म्‌ ॥ 4 ॥ 
(19) 23 (म.2, अनु.3) 
ऋषिः गृत्समदः भार्गवः शौनकः छन्दः जगती 1-14, 16-18, त्रिष्टुप्‌ 15,19 


देवता ब्रह्मणस्पतिः 1,5,9,11,17,19 वृहस्पतिः 2-4,6-8,10,12-16,18 


गणानां त्वा गणपति हवामहे कवि कवीनामुंपमश्र॑वस्तमम्‌ | 


ज्येष्ठराजं ब्रह्म॑णां ब्रह्मणस्पत॒ आ न॑ः शृण्वन्नूतिभिः सीद॒ सादनम्‌ ॥ 1 ॥ 
देवाश्चित्ते असुर्य प्रचेतसो बृहस्पते य॒ज्ञियं भागमानशुः | 


उस्राइव॒ सूर्यो ज्योतिषा म॒हो विश्वेषामिञ्जनिता ब्रह्म॑णामसि ॥ 2 ॥ 
आ विबाध्यां परिरापस्तमांसि च ज्योतिष्मन्तं रथ॑मृतस्य॑ तिष्ठसि | 
बृह॑स्पते भीमर्ममित्रदम्भ॑नं रक्षोहणं गोत्रभिदं स्वविर्दम्‌ ॥ ३ ॥ 
सुनीतिभिर्नयसि त्राय॑से जनं यस्तुभ्यं दाशान्न तमंहों अश्नवत्‌ | 
ब्रह्मद्विषस्तप॑नो मन्युमीर॑सि बृह॑स्ते महि तत्ते महित्व॒नम्‌ ॥ 4 | 
न तमंहो न दुरितं कुर्तश्चन नारातयस्तितिरु्न द्वयाविर्नः | 
विश्वा इदस्माद्धरसो वि बाधसे यं सुंगोपा रक्ष॑सि ब्रह्मणस्पते ॥ 5॥ 


त्वं नो गोपाः प॑थिकृद्विचक्षणस्तव॑ व्र॒ताय॑ मतिभिर्जरामहे | 
बृह॑स्मते यो नों अभि ह्वरों दधे स्वा तं मर्मर्तु दुच्छुना हर॑स्वती ॥ 6 ॥ 
उत वा यो नों मर्चयादनांगसोऽरातीवा मर्तः सानुको वृर्कः | 
बृह॑स्पते अप तं वर्तया पथः सुगं नों अस्यै देववीतये कृधि ॥ 7 ॥ 
त्रातारं त्वा तनूनां हवामहेऽवस्पर्तरधिवक्तार॑मस्म॒युम्‌ | 
बृह॑स्मते देवनिदो नि ब॑र्हय मा दुरेवा उत्तरं सुम्नमुन्नशन्‌ 
त्वया वयं सुवृधा ब्रह्मणस्ते स्यार्हा वसुं मनुष्या ददीमहि | 
या नों दूरे तळितो या अरातयोऽभि सन्तिं जग्भया ता अनप्रसः ॥ 9 ॥ 
त्वयां वयमुत्तमं धीमहे वयो बृह॑स्पते पप्रिणा सस्निना युजा | 
मा नों दुःशंसों अभिदिप्सुरीशत प्र सुशंसा मतिभिस्तारिषीमहि ॥ 10 ॥ 
अनानुदो वृषभो जग्मिराहवं निष्टप्ता शत्रुं पृत॑नासु सासहिः | 


०2 


असिं सत्य ऋणया ब्रह्मणस्पत उग्रस्य॑ चिद्दमिता वीछुहर्षिण: ॥ 11 ॥ 
अदेवेन मन॑सा यो रिषण्यति शासामुग्रो मन्य॑मानो जिघांसति | 
बृह॑स्मते मा प्रणक्तस्य नो वधो नि क॑र्म मन्युं दुरेव॑स्य॒ शर्धतः ॥ 12 ॥ 


भरेषु हव्यो नम॑सोप॒सद्यो गन्ता वाजेषु सनिता धनंधनम्‌ | 
विश्वा इदर्यो अंभिदिप्स्वोरेमृधो बृहस्पतिवि व॑वर्हा रथाँइव ॥ 13 ॥ 
तेजिंष्ठया तपनी रक्षसस्तप ये त्वां निदे द॑धिरे दृष्टवीर्यम्‌ | 


आविस्तत्कृष्व॒ यदस॑त्त उक्थ्यं बृह॑स्पते वि प॑रिरापों अर्दय ॥ 14 ॥ 
बृह॑स्पते अति यदर्यो अर्हाद्य्युमद्रिभाति क्रतुमज्जनेषु | 
यद्दीदयच्छवस ऋतप्रजात तदस्मासु द्रर्विणं धेहि चित्रम्‌ ॥ 15 | 
मा न॑ः स्तेनेभ्यो ये अभि द्रुहस्प॒दे निरामिणों रिपवोऽन्नेषु जागृधुः | 
आ देवानामोहते वि व्रयो हदि बृह॑स्पते न प॒रः साम्नं विदुः ॥ 16 | 
विश्वेभ्यो हि त्वा भुव॑नेभ्य॒स्परि त्वष्टार्ज॑नत्साम्नःसाम्नः कविः | 
स ऋणुचिर्टृण॒या ब्रह्म॑णस्पतिंद्रुंहो हन्ता मह ऋतस्य॑ धर्तरि ॥ 17 ॥ 


तव॑ श्रिये व्य॑जिहीत॒ पर्व॑तो गवां गोत्रमुदसृजो यदङ्गिरः | 


इन्द्रेण युजा तम॑सा परीवृतं बृह॑स्मते निरपामौब्जो अर्णवम्‌ ॥ 18 ॥ 

ब्रह्म॑णस्पते त्वमस्य य॒न्ता सूक्तस्य॑ बोधि तन॑यं च जिन्व | 

विश्वं तद्भद्रं यदव॑न्ति देवा बृहद्व॑देम विदथे सुवीराः ॥ 19 ॥ 
| इति द्वितीयाष्टके षष्ठोऽध्यायः समाप्तः । 


(सप्तमोऽध्यायः ॥ वर्गाः 1-25) 
(16) 24 (म.2, अनु.3) 
ऋषिः गृत्समदः भार्गवः शौनकः छन्दः जगती 1-11,13-15, त्रिष्टुप्‌ 12,16 


देवता ब्रह्मणस्पतिः 1-11,13-16, ब्रह्मणस्पतिः इन्द्रः च 12 


सेमार्मविड़ि प्रभृति य ईशिषेऽया विधेम॒ नवया म॒हा गिरा | 
यथां नो मीद्वान्त्स्तवंते सखा तव॒ बृह॑स्पते सीर्षधः सोत नो म॒तिम्‌ ॥ 1॥ 
यो नन्त्वान्यन॑मन्योज॑सोतादर्दर्मन्युना शम्बराणि वि | 


प्राच्यांवयदच्युंता ब्रह्म॑णस्पतिरा चाविंशद्वसुमन्तं वि पर्वतम्‌ | 2 ॥ 
तद्देवानां देवतमाय कर्त्वमरश्रश्नन्हृळहाव्र॑दन्त वीळिता | 
उद्गा आजदभिनद्रह्मणा वलमगूहत्तमो व्य॑चक्षय॒त्स्वः ॥ ३ ॥ 
अश्मास्यमवतं ब्रह्मणस्पतिर्मधुधारमुभि यमोज॒सातृणत्‌ | 
तमेव विश्वे पपिरे स्व॒रृशों बहु साकं सिंसिचुरुत्समुद्रिण॑म्‌ ॥ 4 ॥ 
सना ता का चिद्धुवना भवीत्वा माद्धिः श॒रद्धिदुरों वरन्त वः | 
अर्य॑तन्ता चरतो अन्यर्दन्यदिद्या च॒कार॑ व॒युना ब्रह्मणस्पतिः ॥ 5 ॥ 
अभिनक्षन्तो अभि ये तर्मानशुनिधि पणीनां परमं गुहां हितम्‌ | 
ते विद्वांसः प्रतिचक्ष्यानृता पुन॒र्यत॑ उ आयन्तदुदीयुराविशंम्‌ ॥ 6 ॥ 


ऋतावानः प्रतिचक्ष्यानृता पुनरात आ त॑स्थुः कवयों म॒हस्प॒थः | 
ते बाहुभ्यां धमितमग्रिमश्मीनि नकिः षो अस्त्यरणो जहुहि तम्‌ ॥ 7॥ 
क्रतज्येंन क्षिप्रेण ब्रह्मणुस्मतिर्यत्र वष्टि प्र तर्दश्नोति धन्व॑ना | 


तस्य॑ साध्वीरिषवो याभिरस्य॑ति नृचक्ष॑सो दृशये कर्णयोनयः ॥ 8 ॥ 
स संनयः स विनयः पुरोहितः स सुष्टुंतः स युधि ब्रह्मणस्पर्तिः | 
चाक्ष्मो यद्वाजं भर॑ते म॒ती धनादित्सूर्य॑स्तपति तप्यतुर्वृर्था ॥ 9 | 
विभु प्रभु प्रथमं मेहनावतो बृहस्पतेः सुविदत्राणि राध्या | 
इमा सातानि वेन्यस्य॑ वाजिनो येन जना उभये भुञ्जते वि्शः ॥ 10 ॥ 
योऽवरे वृजने विश्वर्था विभुर्महामुं रण्वः शव॑सा ववक्षिथ | 
स देवो देवान्प्रति पप्रथे पृथु विश्वेदु ता परिभूर्व्रह्मणस्पर्तिः ॥ 11 ॥ 
विश्वं स॒त्यं म॑घवाना युवोरिदापंश्चन प्र मिनन्ति व्रतं वाम्‌ | 
अच्छेन्द्राब्रह्मणस्पती हविर्नोऽन्रं युजेव वाजिनां जिगातम्‌ ॥ 12 | 


उताशिष्ठा अनुं शृण्वन्ति वह्ण॑यः सभेयो विप्रो भरते म॒ती धनां | 
वीळुद्रेषा अनु वर्श ऋणमांददिः स ह॑ वाजी समिथे ब्रह्म॑णस्पतिः ॥ 13 ॥ 
ब्रह्मणस्पतेरभवद्यथाव॒शं स॒त्यो मन्युर्महि कर्मा करिष्य॒तः | 


यो गा उदाजत्स दिवे वि चाभजन्महीब॑ रीतिः शव॑सासर॒त्पृथ॑क्‌ ॥ 14 ॥ 
ब्रह्म॑णस्पते सुयम॑स्य विश्वहां रायः स्याम रथ्योई वय॑स्वतः | 
बीरेषुं वीराँ उप॑ पृङ्धि न॒स्त्वं यदीशांनो ब्रह्म॑णा वेषिं मे हव॑म्‌ ॥ 15 ॥ 
ब्रह्म॑णस्पते त्वम॒स्य यन्ता सूक्तस्य बोधि तन॑यं च जिन्व | 
विश्वं तद्भद्रं यदव॑न्ति देवा बृहद्वदेम विदथे सुवीराः ॥ 16 ॥ 

(5) हु 25 | (म.2, अनु.3) 


ऋषिः गृत्समदः भार्गवः शौनकः छन्दः जगती देवता ब्रह्मणस्पतिः 


इन्धानो अग्नि व॑नवद्वनुष्य॒तः कृतब्रह्मा शूशुवद्रातह॑व्य इत्‌ | 


जातेन॑ जातमति स प्र सर्सते यंयं युजं कृणुते ब्रह्म॑णस्पर्तिः ॥ 1 ॥ 
वीरेभिंवीरान्व॑नवद्ननुष्यतो गोभी र॒यिं प॑प्रथद्वोर्ध॑ति त्मनां | 
तोकं च तस्य॒ तन॑यं च वर्धते यंयं युजं कृणुते ब्रह्मणर्स्पातः  ॥2॥ 
सिन्धुर्न क्षोदः शिमीवाँ ऋघायतो वृषेव वध्रीर॒भि व्योज॑सा | 
अग्नेरिंव प्रसिंतिर्नाह वर्तवे यंयं युजं कृणुते ब्रह्मणस्पर्तिः ॥ 3 ॥ 
तस्मा अर्षन्त दिव्या अस॒श्चतः स सत्व॑भिः प्रथ॒मो गोर्षु गच्छति | 
अनिंभृष्टतविषि्न्त्योज॑सा यंयं युजं कृणुते ब्रह्मणस्पतिः | 4 ॥ 
तस्मा इद्विश्वे धुनयन्त॒ सिन्धवोऽच्छिंद्रा शर्म दधिरे पुरूणिं | 
देवानां सुम्ने सुभगः स एधते यंयं युजं कृणुते ब्रह्म॑णस्पतिंः ॥ 5 ॥ 
(4) ण 26__ (म.2, अनु.3) 


ऋषिः गृत्समदः भार्गवः शौनकः छन्दः जगती देवता ब्रह्मणस्पतिः 


क्रजुरिच्छंसो वनवद्वनुष्य॒तो देव॒यन्निददेवयन्तमभ्य॑सत्‌ | 


सुप्रावीरिद्रनवत्पृत्सु दुष्टरं यज्चेदय॑ज्योवि भ॑जाति भोर्जनम्‌ ॥ 1 ॥ 
यज॑स्व वीर प्र विहि मनाय॒तो भद्रं मनः कृणुष्व वृत्रतूर्ये | 
हविर्ष्कृणुष्व सुभगो यथास॑सि ब्रह्मणस्पतेरव आ वृणीमहे ॥ 2 ॥ 
स इज्जनेंन स विशा स जन्म॑ना स पुत्रैर्वाजं भरते धना नृभिः | 
देवानां यः पितर॑माविवांसति श्रद्धामना हविषा ब्रह्मणस्पतिम्‌ ॥ 3 ॥ 
यो अस्मै हव्यै्घृतरव॑द्धिरविधत्प्र तं प्राचा न॑यति ब्रह्म॑णस्पर्तिः | 
उरुष्यतीमंहसो रक्ष॑ती रिषोरेहोश्चिंदस्मा उरुचक्रिरद्भुतः ॥ 4 ॥ 
(17) 27 (म.2, अनु.3) 


ऋषिः कूर्मः गार्त्समदः, गृत्समदः वा छन्दः त्रिष्टुप्‌ देवता आदित्याः 


इमा गिर्र आदित्येभ्यो घृतस्त्रूः स॒नाद्राज॑भ्यो जुह्वा जुहोमि | 
शृणोतुं मित्रो अर्यमा भगो नस्तुविजातो वरुणो दक्षो अंशः ॥ 1 ॥ 


इमं स्तोमं सक्रतवो मे अद्य मित्रो अर्यमा वरुणो जुषन्त 
आदित्यासः शुच॑यो धारपूता अवृजिना अनवद्या अरिष्टाः 
त आदित्यास उरवो गभीरा अदब्धासो दिप्स॑न्तो भूर्यक्षाः 
अन्तः प॑श्यन्ति वृजिनोत साधु सर्व रार्जभ्यः परमा चिदन्ति 
धारय॑न्त आदित्यासो जग॒त्स्था देवा विश्व॑स्य॒ भुर्वनस्य गोपाः 
दीर्घाधियो रक्ष॑माणा असुर्यमृतावानश्चय॑माना ऋणानि 
विद्यामादित्या अव॑सो वो अस्य यद॑र्यमन्भय आ चिन्मयोभु 
युष्माकं मित्रावरुणा प्रणीतौ परि श्वभ्रेव दुरितानि वृज्याम्‌ 
सुगो हि वो अर्यमन्मित्र पन्थां अनृक्षरो वरुण साधुरस्ति 
तेनांदित्या अधि वोचता नो यच्छता नो दुष्परिहन्तु शर्म॑ 
पिप॑र्तु नो अदिती राजपुत्राति द्वेांस्यर्यमा सुगेभिः 
बृहन्मित्रस्य वरुणस्य शमोप॑ स्याम पुरुवीरा अरिष्टाः 

तिस्रो भूमीर्धारयन्‌ त्रीरुत ून्त्रीणि ब्र॒ता विदथें अन्तरेंषाम्‌ 
क्रतेनांदित्या महिं वो महित्वं तदर्यमन्वरुण मित्र चारु 

त्री रोचना दिव्या धारयन्त हिरण्ययाः शुच॑यो धार॑पूताः 
अस्व॑प्रजो अनिमिषा अद॑ब्धा उरुशंसा ऋजवे मर्त्याय 

त्वं विश्वेषां वरुणासि राजा ये च॑ देवा असुर ये च मर्ताः 
श॒तं नों रास्व शरदों विचक्षेऽश्यामायूंषि सुधितानि पूर्वा 

न दक्षिणा वि चिकिते न स॒व्या न प्राचीन॑मादित्या नोत प॒श्चा 
पारक्यां चिद्वसवो धीर्या चिद्युष्मानीतो अभ॑यं ज्योतिरश्याम्‌ 
यो राज॑भ्य ऋतनिभ्यों द॒दाश॒ यं व॒र्धय॑न्ति पृष्टश्च निर्त्याः 
स रेवान्यांति प्रथ॒मो रथेन वसुदावा विदर्थेषु प्रशस्तः 
शुर्चिरपः सूयव॑सा अदंब्ध उप क्षेति वृद्धवयाः सुवीरः 
नकिष्टं घरन्त्यन्तिंतो न दूराद्य आदित्यानां भर्वति प्रणीतौ 
अदिते मित्र॒ वरुणोत मूळ यद्वों वयं च॑कृमा कच्चिदागः 
उर्वश्यामभ॑यं ज्योतिरिन्द्र मा नों दीर्घा अभि नंश॒न्तमिंस्राः 
उभे अस्मै पीपयतः समीची दिवो वृष्टिं सुभगो नाम पुष्यन्‌ 
उभा क्षयांवाजर्य॑न्याति पृत्सूभावर्धौ भवतः साधू अस्मै 

या वो माया अभिद्रुहे यजत्राः पाशां आदित्या रिपवे विचृत्ताः 
अश्चीव॒ ताँ अति येषं रथेनारिष्टा उरावा शर्म॑न्त्स्याम 

माहं मघोनो वरुण प्रियस्य भूरिदान्न आ विंदं शूनमापेः 

मा रायो रांजन्त्सुयमादव॑ स्थां बृहक्रदेम विदथे सुवीराः 


|| 10 ॥ 


| 
11 | 
| 
12 | 
| 
13 ॥ 
| 
14 | 
| 
15 ॥ 
| 
16 ॥ 
| 
17 ॥ 


(11) 28 (म.2, अनु.3) 


ऋषिः कूर्मः गार्त्समदः, गृत्समदः वा छन्दः त्रिष्टुप्‌ देवता वरुणः 1-9, 11, दुःस्वप्रनाशिनी 10 


इदं कवेरांदित्यस्य स्व॒राजो विश्वानि सान्त्यभ्यस्तु ह्ण | 


अति यो मन्द्रो य॒जथांय देवः सुंकोति भिक्षे वरुणस्य भूरेः ॥ 1 ॥ 
तव॑ व्रते सुभगांसः स्याम स्वाध्यो वरुण तुष्टुवांसः | 
उपायन उषसां गोम॑तीनामग्रयो न जर॑माणा अनु द्यून्‌ ॥ 2 ॥ 
तव॑ स्याम पुरुवीर॑स्य॒ शर्मत्रुरुशंस॑स्य वरुण प्रणेतः | 
यूयं न॑ः पुत्रा अदितेरदब्धा अभि क्ष॑मध्वं युज्याय देवाः ॥ 3 | 
प्र सीमादित्यो असूजद्विधर्ता ऋतं सिन्ध॑वो वरुणस्य यन्ति | 
न श्राम्यन्ति न वि मुंचन्त्येते वयो न पप्तू रघुया परिज्मन्‌ ॥ 4 ॥ 
वि मच्छुथाय रशनामिवाग ऋध्यामं ते वरुण खामृतस्य॑ | 
मा तन्तुश्छेदि वयंतो थियं मे मा मात्रां शार्यपसः पुर ऋतोः ॥ 5 ॥ 
अपो सु म्य॑क्ष वरुण भियसं मत्सम्नाळृतावोऽनुं मा गृभाय | 
दामेंव व॒त्साद्वि मुमुग्ध्यंहो नहि त्वदारे निमिषश्चनेशें ॥ 6 ॥ 


मा नो वधैर्वरुण ये त॑ इष्टावेनः कृण्वन्त॑मसुर भ्रीणन्ति | 
मा ज्योतिषः प्रवसथानिं गन्म॒ वि षू मूर्धः शिश्रथो जीवसे नः ॥ 7॥ 
नम॑ः पुरा तें वरुणोत नूनमुतापरं तुविजात ब्रवाम | 


त्वे हि कं पर्वते न श्रितान्यप्रच्युतानि दूळभ व्र॒तानि ॥ 8 ॥ 
पर॑ ऋणा सांबीरध॒ मत्कृतानि माहं रांजन्नन्यरकृतेन भोजम्‌ | 
अरव्युष्टा इन्नु भूर्य॑सीरुषास आ नों जीवान्वरुण तासु शाधि ॥ 9 ॥ 


यो में राजन्युज्यों वा सखां वा स्वप्ने भयं भीरवे मह्यमाह | 
स्तेनो वा यो दिप्स॑ति नो वृको वा त्वं तस्माद्वरुण पाह्यस्मान्‌ ॥ 10 ॥ 
माहं मघोनो वरुण प्रियस्य॑ भूरिदाब्न आ विदं शून॑मापेः | 
मा रायो राजन्त्सुयमादव॑ स्थां बृहक्वदेम विदथे सुवीराः ॥ 11 ॥ 
(7) 29 (म.2, अनु.3) 


ऋषिः कूर्मः गार्त्समदः, गृत्समदः वा छन्दः त्रिष्टुप्‌ देवता विश्वे देवाः 


धृत॑त्रता आदित्या इषिंरा आरे मत्कर्त रहसूरिवागः | 


शृण्वतो वो वरुण मित्र देवां भद्रस्य॑ विद्वाँ अव॑से हुवे वः ॥ 1 ॥ 
यूयं देवाः प्रम॑तिर्यूयमोजों यूयं द्वेषांसि सनुतर्युयोत | 
अभिक्षत्तारो अभि च क्षमध्वमद्या च॑ नो मृळय॑तापरं च॑ ॥ 2 ॥ 


किमू नु वः कृणवामार्परेण किं सनेन वसव॒ आप्येन | 


(11) 


यूयं नो मित्रावरुणादिते च स्वस्तिमिन्द्रामरुतो दधात 
हये देवा यूयमिदापयः स्थ॒ ते मळत नाध॑मानाय मह्य॑म्‌ 
मा वो रथों मध्यम॒वाळृते भून्मा युष्माव॑त्स्वापिषुं श्रमिष्म 
प्र ब॒ एको मिमय॒ भूर्यागो यन्मा पितेब॑ कित॒वं शशास 
आरे पार्शा आरे अघानि देवा मा माथि पुत्रे विमिंव ग्रभीष्ट 
अर्वाञ्चं अद्या भ॑वता यजत्रा आ वो हार्दि भय॑मानो व्ययेयम्‌ 
त्राध्वं नो देवा निजुरो वृर्कस्य त्राध्वं कर्तादैवपदो यजत्राः 
माहं म॒घोनों वरुण प्रियस्य॑ भूरिदाब्र आ विदं शून॑मापेः 
मा रायो राजन्त्सुयमादव स्थां बृहद्ददेम विदथे सुवीराः 

30 


॥ ३ ॥ 
| 
|| 4 | 
| 
|| 5 | 
| 
| 6 | 
| 
॥7॥ 
(म.2, अनु.3) 


ऋषिः गृत्समदः भार्गवः शौनकः छन्दः त्रिष्टुप्‌ 1-10, जगती 11 देवता इन्द्रः 1-5,7,10, 


इन्द्रासोमौ 6, सरस्वतीन्द्रौ 8, बृहस्पतिः 9, मरुतः 11 


ऋतं देवार्यं कृण्व॒ते सवित्र इन्द्रायाहिप्ने न र॑मन्त॒ आपः 
अर्हरहर्यात्य॒क्तुरपां कियात्या प्रथमः सर्गं आसाम्‌ 

यो वृत्राय सिनमत्राभरिष्यत्प्र तं जनित्री विदुष उवाच 

प॒थो रद॑न्तौरनु जोष॑मस्मै दिवेदिवे धुन॑यो य॒न्त्यर्थ॑म्‌ 

ऊर्ध्वो ह्यस्थादध्यन्तरिक्षेऽधां वृत्राय प्र व॒धं ज॑भार 

मिहं वसान उप हीमनुद्रोत्तिग्मायुंधो अजयच्छत्रुमिन्द्रः 
बृह॑स्मते तपुषाश्रेव विध्य वृर्कद्ररसो असुरस्य वीरान्‌ 

यर्था ज॒घन्थ॑ धृष॒ता पुरा चिदेवा ज॑हि शत्रुम॒स्मार्कमिन्द्र 

अर्व क्षिप दिवो अरश्मानमुच्चा येन शत्रुं मन्दसानो निजूर्वाः 
तोकस्य॑ सातौ तन॑यस्य॒ भूरेंर॒स्माँ अर्ध कृणुतादिन्द्र गोनाम्‌ 
प्र हि क्रतुं वृहथो यं व॑नुथो रध्रस्य॑ स्थो यज॑मानस्य चोदौ 
इन्द्रासोमा युवमस्माँ अंविष्टमस्मिन्भयस्थें कृणुतमु लोकम्‌ 
न मा तमन्न श्र॑मन्नोत तन्द्रन्न वोचाम मा सुनोतेति सोम॑म्‌ 
यो में पृणाद्यो ददद्यो निबोधाद्यो मां सुन्वन्तमुप गोभिराय॑त्‌ 
सर॑स्वति त्वम॒स्माँ अंविड्डि मरुत्वती धृष॒ती जेषि शत्रून्‌ 

त्यं चिच्छर्ध॑न्तं तविषीयरमाणमिन्द्रों हन्ति वृषभं शण्डिकानाम्‌ 
यो नः सनुत्य उत वां जिघलुर॑भिख्याय तं तिंगितेन॑ विध्य 
बृह॑स्पत आयुधेजेषि शत्रून्द्रहे रीषन्तं परि धेहि राजन्‌ 
अस्माकेभिः सत्व॑भिः शूर शूरैंबीर्या कृधि यानि ते कर्त्वानि 
ज्योग॑भूवन्ननुधूषितासो हत्वी तेषामा भ॑रा नो वसूनि 


ऱ्य 


९७6 


॥9॥ 
| 
|| 10 ॥ 


तं वः शर्ध मार्रुतं सुम्नयुगिरोप॑ ब्रुवे नम॑सा दैव्यं जन॑म्‌ | 
यथां र॒यिं सर्व॑वीरं नशांमहा अपत्यसाचं श्रुत्यं दिवेदिवे ॥ 11 ॥ 
(7) 31 (म.2, अनु.3) 


ऋषिः गृत्समदः भार्गवः शौनकः छन्दः जगती 1-6, त्रिष्टुप्‌ 7 देवता विश्वे देवाः 


अस्माकं मित्रावरुणावतं रथमादित्यै रुद्रैर्वसुभिः सचाभुवां | 
प्र यद्वयो न पप्तन्वस्म॑नस्परि श्रवस्यवो हषीवन्तो वनर्षदः ॥ 1 ॥ 
अध स्मा न॒ उर्दवता सजोषसो रथं देवासो अभि विक्षु वाजयुम्‌ | 
यदाशवः पद्याभिस्तित्रतो रज॑ः पृथिव्याः सानौ जङ्गनन्त पाणिभिः ॥ 2 | 
उत स्य न इन्द्रो विश्वच॑र्षणिदिवः शर्धेन मार॑तेन सुक्रतुं | 


अनु नु स्थांत्यवृकाभिंरूतिभी रथं महे सनये वाज॑सातये ॥ 3 ॥ 
उत स्य देवो भुर्वनस्य सक्षणिस्त्वष्टा ग्राभिः सजोर्षा जूजुवद्रथम्‌ | 
इळा भगो बृहददिवोत रोद॑सी पूषा पुरंधिरश्चिनावधा पतीं | 4 ॥ 
उत त्ये देवी सुभगें मिथूदशोषासानक्ता जग॑तामपीजुवां | 
स्तुषे यद्वां पृथिवि नव्य॑सा वर्च॑ः स्थातुश्च वयस्त्रिवया उपस्तिरे ॥ 5 | 
उत वः शंस॑मुशिजांमिव श्मस्यहिर्बुध्योरज एक॑पादुत | 
त्रित ऋभुक्षाः सविता चनों दधेऽपां नपांदाशुहेमां धिया शमि ॥ 6 ॥ 
एता वों बश्म्यृद्य॑ता यजत्रा अतक्षन्नायवो नव्य॑से सम्‌ | 
श्रवस्यवो वाजं चकानाः सप्तिर्न रथ्यो अहं धीतिम॑श्याः ॥ 7 ॥ 
(8) 32 (म.2, अनु.3) 


ऋषिः गृत्समदः भार्गवः शौनकः छन्दः जगती 1-5, अनुष्टुप्‌ 6-8 देवता द्यावापृथिवी 1, 


इन्द्रः त्वष्टा वा 2-3, राका 4-5, सिनीवाली 6-7, लिङ्गोक्ताः 8 


अस्य में द्यावापृथिवी ऋताय॒तो भूतर्मवित्री वर्चसः सिर्षासतः | 


ययोरायु प्रतरं ते इदं पुर उप॑स्तुते वसूयुर्वां म॒हो द॑धे ॥ 1 | 
मा नो गृह्या रिप॑ आयोरह॑न्दभन्मा न॑ आभ्यो रीरधो दुच्छुनाभ्यः | 
मा नो वि यौः स॒ख्या विद्धि तस्य॑ नः सुम्नाय॒ता मन॑सा तत्त्वेमहे ॥ 2 ॥ 
अहेंळता मनसा श्रृष्टिमा वह दुहांनां धेनुं पिप्युषींमसश्चत॑म्‌ | 
पद्याभिराशुं वच॑सा च वाजिनं त्वां हिनोमि पुरुहूत विश्वहा ॥ 3 ॥ 
राकामहं सुहवां सुष्टुती हुवे शृणोतुं नः सुभगा बोध॑तु त्मना | 
सीव्यत्वर्पः सूच्याच्छिद्यमानया ददातु वीरं श॒तदायमुक्थ्यम्‌ ॥ 4 | 


यास्तें राके सुमतर्यः सुपेशसो याभिर्ददासि दाशुषे वर्सूनि | 


ताभिर्नो अद्य सुमनां उपार्गहि सहस्रपोषं सुंभगे रराणा | 5 ॥ 
सिनीवालि पृथुष्ठके या देवानामसि स्वसां । जुषस्व॑ हव्यमाहुतं प्रजां देवि दिदिड्टि नः ॥ 6 ॥ 
या सुंबाहुः स्व॑ङ्ुरिः सुषूमां बहुसूवरी । तस्ये विश्पल्यैं हविः सिनीवाल्यै जुंहोतन ॥ 7 ॥ 
या गुङ्गर्या सिनीवाली या राका या सर॑स्वती । इनद्राणीम॑ह्न ऊतयें वरुणानीं स्व॒स्तये ॥ 8 | 
(15) 33 (म.2, अनु.4) 


ऋषिः गृत्समदः भार्गवः शौनकः 


आ तें पितर्मरुतां सुम्नमेतु मा नः सूर्यस्य संदृशों युयोथाः | 


अभि नों वीरो अर्वति क्षमेत॒ प्र जायेमहि रुद्र प्रजाभिः ॥ 1 ॥ 
त्वादत्तेभी रुद्र शंत॑मेभिः श॒तं हिमा अशीय भेष॒जेभिः | 
व्यशस्मद्वेषों वित॒रं व्यंहो व्यमींवाश्चातयस्वा विषूचीः ॥ 2 ॥ 
श्रेष्ठो जातस्य॑ रुद्र श्रियासिं त॒वस्त॑मस्तृवसां वज्रबाहो | 
पर्षि णः पारमंह॑सः स्व॒स्ति विश्वां अभींती रप॑सो युयोधि ॥ ३ ॥ 
मा त्वा रुद्र चुक्रुधामा नमोभिर्मा दुष्टती वृषभ मा सहूती | 
उन्नों वीराँ अर्पय भेषजेभिंभिषक्त॑मं त्वा भिषजां शृणोमि ॥ 4 ॥ 
हवींमभिर्हवंते यो हविभिरव स्तोमेभी रुद्रं दिंषीय | 
ऋदूदरः सुहवो मा नों अस्यै बभ्रुः सुशिप्रों रीरधन्मनायैं ॥ 5 ॥ 
उन्मा ममन्द वृषभो म॒रुत्वान्त्वक्षीयसा वयसा नाध॑मानम्‌ | 
घृणींव च्छायाम॑रपा अंशीया विवासेयं रुद्रस्य सुम्नम्‌ ॥ 6 ॥ 
क्क १ स्य ते रुद्र मृळयाकुर्हस्तो यो अस्तिं भेषजो जलांषः | 
अपभर्ता रप॑सो दैव्यस्याभी नु मां वृषभ चक्षमीथाः ॥ 7 ॥ 
प्र बभ्रवे वृष॒भाय॑ श्वितीचे महो महीं सुष्टुतिमीरयामि | 
नम॒स्या कल्मलीकिनं नमोभिर्गृणीमसिं त्वेषं रुद्रस्य॒ नाम॑ | 8 ॥ 
स्थिरेभिरङ्गैः पुरुरूपं उग्रो बभ्रुः शुक्रेभिंः पिपिशे हिर॑ण्यैः | 
ईशांनादस्य भुव॑नस्य भूरेर्न वा उ योषदरद्राद॑सुर्यम्‌ ॥ 9 | 
अरहन्बिभषि सार्यकानि धन्वा्न्निष्कं यज॒तं विश्वरूपम्‌ | 
अईन्निदं दयसे विश्वमभ्वं न वा ओजीयो रुद्र त्वदस्ति ॥ 10 ॥ 
स्तुहि श्रुतं गर्तसदं युवांनं मृगं न भीममुपहलुमुग्रम्‌ | 
मृळा ज॑रित्रे रुद्र स्तवांनो5न्यं ते अस्मन्नि व॑पन्तु सेनाः ॥ 11 | 
कुमारश्चित्पितरं वन्दमानं प्रतिं नानाम रुद्रोप॒यन्त॑म्‌ | 
भूरेर्दातारं सत्प॑तिं गृणीषे स्तुतस्त्वं भेष॒जा रांस्य॒स्मे ॥ 12 | 


या वों भेष॒जा म॑रुतः शुचीनि या शंत॑मा वृषणो या मयोभु | 


यानि मनुरवृणीता पिता न॒स्ता शं च योश्च रुद्रस्य॑ वश्मि ॥ 13 ॥ 
परिं णो हेती रुद्रस्य॑ वृज्याः परिं त्वेषस्य॑ दुर्मतिर्मृही गात्‌ | 


अव॑ स्थिरा म॒घव््॑यस्तनुष्व मीढ्गस्तोकाय तन॑याय मूळ ॥ 14 | 
एवा ब॑भ्रो वृषभ चेकितान॒ यथां देव न ह॑णीषे न हंसि | 
हवनश्रुन्नों रुद्रेह बोधि बृहद्ट॑देम विदथे सुवीराः ॥ 15 | 
(15) 34 (म.2, अनु.4) 


ऋषिः गृत्समदः भार्गवः शौनकः छन्दः जगती 1-14, त्रिष्टुप्‌ 15 देवता मरुतः 


धारावरा मरुतों धृष्ण्वोजसो मृगा न भीमास्तविषीभिरचिनः | 
अग्नयो न शुंशुचाना ऋजीषिणो भृमिं धम॑न्तो अप॒ गा अंवृण्वत ॥ 1॥ 
द्यावो न स्तृभिश्चितयन्त खादिनो व्यईश्रिया न द्युतयन्त वृष्टयः | 


रुद्रो यद्दो मरुतो रुक्मवक्षसो वृषाजनि पृश्र्याः शुक्र ऊध॑नि | 2 ॥ 
उक्षन्ते अश्वाँ अत्याँइवाजिषुं न॒दस्य॒ कर्णैस्तुरयन्त आशुभिः | 
हिर॑ण्यशिप्रा मरुतो दविध्वतः पृक्षं याथ पूर्षतीभिः समन्यवः ॥ 3 ॥ 
पृक्षे ता विश्वा भुवना ववक्षिरे मित्राय वा सदमा जीरदानवः | 
पृषदश्वासो अनवभ्ररांधस ऋजिप्यासो न वयुनेषु धूर्षदः | 4 ॥ 
इन्धन्वभिर्धनुभी रप्शदूधभिरध्वस्मर्भिः प॒रथिभिरभ्राजदष्टयः | 
आ हंसासो न स्वसराणि गन्तन॒ मधोर्मदाय मरुतः समन्यवः ॥ 5॥ 
आ नो ब्रह्माणि मरुतः समन्यवो न॒रां न शंसः सर्वनानि गन्तन | 
अश्वामिव पिप्यत धेनुमूर्धनि कर्ता धियँ जरित्रे वाज॑पेशसम्‌ | 6 ॥ 
तं नों दात मरुतो वाजिनं रथ॑ आपानं ब्रह्म॑ चितय॑द्दिवेदिवे | 
इष॑ स्तोतृभ्यो वृजनेषु कारवे सनि मेधामरिष्ट दुष्टरं सहः ॥ 7 ॥ 
यद्युझतें मरुतों रुक्मवक्षसो ऽश्वात्रथेषु भग॒ आ सुदान॑वः | 
धेनुर्न शिश्वे स्वसरेषु पिन्वते जनाय रातह॑विषे मुहीमिष॑म्‌ ॥ 8 | 
यो नों मरुतो वृकतांति मत्याँ रिपुर्दधे ब॑सवो रक्ष॑ता रिषः | 
वर्तयंत तपुंषा चक्रियाभि तमव॑ रुद्रा अशसो हन्तना वर्धः ॥ 9 ॥ 
चित्रं तद्वो मरुतो याम॑ चेकिते पृश्र्या यदूधरप्यापयों दुहुः | 
यद्वां निदे नव॑मानस्य रुद्रियास्त्रितं जराय जुर॒ताम॑दाभ्याः ॥ 10 | 
तान्वो महो मरुत॑ एवयात्नो विष्णोरेषस्य॑ प्रभृथे ह॑वामहे | 
हिर॑ण्यवर्णान्ककुहान्य॒तसुंचो ब्रह्मण्यन्तः शंस्यं राध॑ ईमहे ॥ 11 | 


ते दर्शग्वाः प्रथमा यज्ञमूहिरे ते नो हिन्वन्तूषसो व्युष्टिषु | 
उषा न रामीर॑रुणैरपोर्णुते महो ज्योतिषा शुच॒ता गोअर्णसा ॥ 12 ॥ 


(15) 


ते क्षोणीभिंररुणेभिर्नाञ्जिभी रुद्रा क्रतस्य सदनेषु वावृधुः 

निमेघ॑माना अत्येन पाज॑सा सुश्चन्द्रं वर्ण दधिरे सुपेशंसम्‌ 

ताँ इयानो महि वरूथमूतय उप घेदेना नम॑सा गृणीमसि 

त्रितो न यान्पञ्च होतूंनभिष्टय आववर्तदर्वराञ्चक्रियाव॑से 

यर्या रध्रं पारयथात्यंहो ययां निदो मुञ्चर्थं वन्दितार॑म्‌ 

अर्वाची सा म॑रुतो या व॑ ऊतिरो षु वाश्रेब॑ सुमतिजिगातु 
35 


ऋषिः गृत्समदः भार्गवः शौनकः 


उपेमसृक्षि वाजयुर्वचस्यां चनों दधीत नाद्यो गिरों मे 
अपां नपादाशुहेमा कुवित्स सुपेश॑सस्करति जोषिषद्धि 
इमं स्व॑स्मै हृद आ सुतष्टं मन्त्र वोचेम कुविद॑स्य॒ वेद॑त्‌ 
अपां नपादसुर्यस्य मह्या विश्वान्य॒यो भुव॑ना जजान 
समन्या यन्त्युप॑ यन्त्यन्याः संमानमूर्वं नद्यः पृणन्ति 

तमू शुचि शुच॑यो दीदिवांस॑म॒पां नपातं परि तस्थुरापः 
तमस्मेरा युव॒तयो युर्वानं मर्मृज्यमानाः परिं यन्त्यापः 

स शुक्रेभिः शिक्वभी रेवदस्मे दीदार्यानिध्मो घृतनिर्णिगप्सु 
अस्मै तिस्रो अव्यथ्याय नारीदवायं देवीर्दिधिषन्त्यन्न॑म्‌ 
कृताइबोप हि प्र॑स्॒रे अप्सु स पीयूषं धयति पूर्वसूनांम्‌ 
अश्वस्यात्र जनिमास्य च स्व॑द्रुहो रिषः संपृर्चः पाहि सूरीन्‌ 
आमासु पूर्षु प॒रो अंप्रमृष्यं नारातयो वि न॑शन्नानृतानि 
स्व आ दमें सुदुघा यस्य॑ धेनुः स्व॒धां पीपाय सुभ्वन्न॑मत्ति 
सो अपां नपांदू्जय॑न्नप्स्वईन्तर्वसुदेयांय विध॒ते वि भांति 
यो अप्स्वा शुचिना दैव्येन ऋतावार्जस्र उर्विया विभाति 
बया इदन्या भुव॑नान्यस्य प्र जायन्ते वीरुधश्च प्रजाभिः 
अपां नपादा ह्यस्थांदुपस्थं जिह्मानामूर्ध्वो विद्युतं वसानः 
तस्य॒ ज्येष्टं महिमानं वह॑न्तीर्हिर॑ण्यवर्णाः परिं यन्ति य॒ह्वः 
हिर॑ण्यरूपः स हिर॑ण्यसंदृग॒पां नपात्सेदु हिर॑ण्यवर्णः 
हिरण्ययात्परि योनेनिषद्यां हिरण्य॒दा द॑दत्यन्न॑मस्मै 
तदस्यानीकमुत चारु नामापीच्यं वर्धते नप्तुरपाम्‌ 
यमिन्धते युवतयः समित्था हिर॑ण्यवर्णं घृतमन्नमस्य 
अस्मै बहूनामंवमाय सख्ये य॒ज्ञैविधेम॒ नम॑सा हविर्भिः 

सं सानु माज्मि दिधिषामि बिल्मैर्दधाम्यन्नैः परि वन्द ऋग्भिः 


| 

|| 13 ॥ 

| 

॥ 14 ॥ 

| 

॥ 15 | 
(म.2, अनु.4) 


देवता अपांनपात्‌ 


|| 10 ॥ 
| 
॥ 11 | 
| 
॥ 12 ॥ 


स इं वृषांजनयत्तासु गर्भ स ई शिशुर्धयति तं रिहन्ति | 


सो अपां नपादन॑भिम्लातवर्णोऽन्यस्येवेह त॒न्वा विवेष ॥ 13 ॥ 
अस्मिन्पदे परमे त॑स्थिवांस॑मध्वस्मभिविश्वहां दीदिवांस॑म्‌ | 
आपो नरे घृतमन्नं वह॑न्तीः स्व॒यमत्कैः परि दीयन्ति यह्वीः ॥ 14 | 
अयांसमग्ने सुक्षितिं जनायायांसमु म॒घर्वच््यः सुवृक्तिम्‌ | 
विश्वं तद्भद्रं यदर्व॑न्ति देवा बृहद्वदेम विदथे सुवीराः ॥ 15 | 

(6) 36 (म.2, अनु.4) 


ऋषिः गृत्समदः भार्गवः शौनकः छन्दः जगती देवता इन्द्रः मधुः च 1, मरुतः माधवः च 2, 


त्वष्टा शुक्रः च 3, अग्निः शुचिः च 4, इन्द्रः नभः च 5, मित्रावरुणौ नभस्यः च 6 


तुभ्यं हिन्वानो व॑सिष्ट गा अपोऽ धुक्षन्त्सीमर्विभिरद्विभिर्नरः | 


पिबेन्द्र स्वाहा प्रहुतं वरषटुतं होत्रादा सोमं प्रथमो य ईशिषे ॥ 1 ॥ 
यज्ञैः संमिंश्छाः पृ॑तीभिक्रष्टिभियाम॑ज्छुभ्रासों अज्ञिर्षु प्रिया उत | 
आसद्या बहिर्भरतस्य सूनवः पोत्रादा सोमं पिबता दिवो नरः ॥ 2॥ 
अमेव॑ नः सुहवा आ हि गन्त॑न॒ नि बर्हिषि सदतना रणिष्टन | 
अर्था मन्दस्व जुजुषाणो अन्ध॑सस्त्वष्टर्दैवेभिर्जनिंभिः सुमई्णः ॥ 3 ॥ 


आ व॑क्षि देवाँ इह विप्र यक्षिं चोशन्होंतनि ष॑दा योनिषु त्रिषु | 
प्रतिं वीहि प्रस्थितं सोम्यं मधु पिबाग्रीध्रात्तव॑ भागस्य॑ तृप्णुहि ॥ 4॥ 
एष स्य तें तन्वों नृम्णवर्धनः सह ओज॑ः प्रदिवि बाहोहितः | 


तुभ्यं सुतो मंघवन्तुभ्य॒माभृतस्त्वर्म॑स्य ब्राह्मणादा तृपत्पिंब ॥ 5 ॥ 
जुषेथां यज्ञं बोध॑तं हव॑स्य मे स॒त्तो होतां निविदः पूर्व्या अनुं | 
अच्छा राजांना नमं एत्यावृतं प्रशास्त्रादा पिंबतं सोम्यं मधु | 6 ॥ 


| इति द्वितीयाष्टके सप्तमोऽध्यायः समाप्तः । 


(अष्टमोऽध्यायः | वर्गाः 1-27) 
(6) 37 (म.2, अनु.4) 


ऋषिः गृत्समदः भार्गवः शौनकः छन्दः जगती देवता द्रविणोदाः 1-4, अश्विनौ 5, अग्निः 6 


मन्द॑स्व होत्रादनु जोषमन्धसो ५ध्वर्यवः स पूर्णा वष्ट्यासिचम्‌ | 
तस्मा एतं भ॑रत तद्वशो द॒दिहाँत्रात्सोमं द्रविणोदः पिब॑ क्रतुर्भि ॥ 1॥ 
यमु पूर्वमहुवे तमिदं हुवे सेदु हव्यों ददियो नाम पत्य॑ते | 
अध्वर्युभिः प्रस्थितं सोम्यं मर्धु पोत्रात्सोमं द्रविणोदः पिबं ऋतुभिंः ॥ 2 | 
मेद्यन्तु ते वह्न॑यो येभिरीय॒सेऽरिंषण्यन्वीळयस्वा वनस्पते | 
आयूर्या धृष्णो अभिगूर्या त्वं नेष्टात्सोमं द्रविणोदः पिबं ऋतुभिः | 3 | 
अपांद्धोत्रादुत पोत्रा्दमत्तोत नेष्ट्रादजुषत प्रयो हितम्‌ | 


तुरीयं पात्रममृक्तममर्त्य द्रविणोदाः पिंबतु द्राविणोदसः ॥ 4 ॥ 
अर्वाञ्च॑म॒द्य य॒य्यं नृवाहणं रथं युज्ञाथामिह वां विमोच॑नम्‌ | 
पृं हवीषि मधुना हि क॑ गतमथा सोम॑ पिबतं वाजिनीवसू ॥ 5 | 
जोष्य॑ग्ने समिधं जोष्याहति जोषि ब्रह्म जन्यं जोषिं सुष्टुतिम्‌ | 
विश्वेभिविश्वा ऋतुनां बसो मह उशन्देवाँ उशतः पायया हविः ॥ 6 | 

(11) 38 (म.2, अनु.4) 


ऋषिः गृत्समदः भार्गवः शौनकः देवता सविता 


उदु ष्य देवः संविता स॒वाय॑ शश्वत्तमं तदपा वह्निरस्थात्‌ | 


नूनं देवेभ्यो वि हि धाति रल्रमथाभ॑जद्वीतिहोंत्रं स्व॒स्तौ ॥ 1 | 
विश्व॑स्य॒ हि श्रुष्टये देव ऊर्ध्वः प्र बाहवां पृथुर्पाणिः सिस॑ति | 
आप॑श्चिदस्य व्रत आ निमृग्रा अयं चिद्वातों रमते परिंज्मन्‌ ॥ 2 ॥ 
आशुभिश्चिद्यान्वि मुंचाति नूनमरीरम॒दत॑मानं चिदेतोः | 
अह्यर्घुणां चिन््ययाँ अविष्यामनु व्र॒तं संवितुर्माक्यागांत्‌ || ३ ॥ 
पुनः सर्म॑व्यद्वित॑तं वर्य॑न्ती म॒ध्या कतोर्न्यधाच्छक्म धीर॑ः | 
उत्संहायास्थाब्यश्तूरदर्धररमंतिः सविता देव आगात्‌ ॥ 4 ॥ 
नानौकांसि दुर्यो विश्वमायुवि तिष्ठते प्रभवः शोकों अग्नेः | 
ज्येष्टं माता सूनवे भागमाधादन्व॑स्य॒ केत॑मिषितं सवित्रा ॥ 5 ॥ 
समावर्वात विष्टितो जिगीषुविश्वेषां कामश्चरताममाभूत्‌ | 
शश्चाँ अपो विकृतं हित्व्यागादनुं व्र॒तं संवितुदैव्य॑स्य ॥ 6 ॥ 

त्वया हितमप्य॑मप्सु भागं धन्वान्वा मृंगयसो वि त॑स्थुः | 


बरनानि विभ्यो नकिंरस्य॒ तानि व्र॒ता देवस्य सवितुर्मिनन्ति || 7 ॥ 
याद्राध्यं वरुणो योनिमप्य॒मनिंशितं निमिषि जर्भुराणः | 
विश्वों मार्ताण्डो व्रजमा पशुर्गात्स्थशो जन्मानि सविता व्याकः ॥ 8 | 
न यस्येन्द्रो वरुणो न मित्रो व्रतमर्यमा न मिनन्ति रुद्रः | 
नारातय॒स्तमिदं स्वस्ति हुवे देवं संवितारं नमोभिः ॥ 9 | 
भगं धियं वाजर्यन्तः पुरंधिं नराशंसो ग्रास्पर्तिनौ अव्याः | 
आये वामस्य॑ संगथे र॑यीणां प्रिया देवस्य सवितुः स्याम ॥ 10 | 
अस्मभ्यं तद्दिवो अद्धः पृथिव्यास्त्वयां दत्तं काम्यं राध॒ आ गात्‌ | 
शं यत्स्तोतृभ्य आपये भवांत्युरुशंसाय सवितर्जरित्रे || 11 ॥ 
(8) 39 (म.2, अनु.4) 


ऋषिः गृत्समदः भार्गवः शौनकः देवता अश्विनौ 


्रावाणेव तदिदर्थं जरेथे गृष्रेव वृक्षं निंधिमन्तमच्छ | 


ब्रह्माणेंव विदर्थ उकथ॒शासां दूतेव हव्या जन्यां पुरुत्रा ॥ 1 ॥ 
प्रातर्यावाणा रथ्येव वीराजेव॑ युमा वर॒मा स॑चेथे | 
मेनेइव तन्वाई शुम्भ॑माने दम्पतीव क्रतुविदा जनेषु ॥ 2 ॥ 
शुङ्गेव नः प्रथमा ग॑न्तम॒र्वाक्छ्फार्विव जर्भुराणा तरोभिः | 
चक्रवाकेव प्रति वस्तो रुस्रार्वाञ्चां यातं रथ्येव शक्रा ॥ 3 ॥ 
नावेव॑ नः पारयतं युगेव नभ्येव न उप॒धीव॑ प्रधीव॑ | 
श्वानेंव नो अरिषण्या तनूनां खुगले।व विस्रसः पातम॒स्मान्‌ ॥ 4 ॥ 
वातेवाजुर्या नद्येव रीतिरक्षीईव चक्षुषा यातम॒र्वाक्‌ | 
हस्तांविव तन्वेरं शंभ॑विष्ठा पादेव नो नयतं वस्यो अच्छं ॥ 5 ॥ 
ओष्ठाविव मध्वास्ने वर्दन्ता स्तनाविव पिप्यतं जीवसे नः | 
नासेव नस्तन्वो रक्षितारा कर्णाविव सुश्रृतां भूतमस्मे || 6 ॥ 


हस्तेंव शक्तिमभि संददी नः क्षामेव नः सम॑जतं रजांसि | 
इमा गिरो अश्विना युष्मयन्तीः क्ष्णोत्रेणेव स्वर्थिति सं शिंशीतम्‌ ॥ 7 ॥ 
एतानिं वामश्चिना वर्धनानि ब्रह्म स्तोमं गृत्सम॒दासो अक्रन्‌ | 
तानि नरा जुजुषाणोप॑ यातं बृहद्वदेम विदथे सुवीराः ॥ 8 ॥ 
(6) 40 (म.2, अनु.4) 


ऋषिः गृत्समदः भार्गवः शौनकः छन्दः त्रिष्टुप्‌ देवता सोमापूषणौ 1-5, सोमपूषादितयः 6 


सोमांपूषणा जन॑ना रयीणां जन॑ना दिवो जन॑ना पृथिव्याः | 
जातौ विश्व॑स्य॒ भुवनस्य गोपौ देवा अकृण्वन्नमृतस्य॒ नाभिम्‌ || 1 ॥ 


100 


इमौ देवो जाय॑मानौ जुषन्तेमो तमांसि गूहतामजुष्टा | 


आभ्यामिन्द्रः पक्कमामास्वन्तः सोमापूषभ्यां जनदुस्रियांसु ॥2॥ 
सोमांपूषणा रज॑सो विमानं सप्तचक्रं रथमविश्वमिन्वम्‌ | 
विषूवृतं मन॑सा युज्यमांनं तं जिन्वथो वृषणा पञ्च॑रश्मिम्‌ ॥ 3 | 
दिव्यश्न्यः सदनं चक्र उच्चा पथिव्यामन्यो अध्यन्तरिक्षे | 
तावस्मभ्यं पुरुवारं पुरुक्षुं रायस्पोषं वि ष्य॑तां नाभिमस्मे || 4 ॥ 
विश्वान्य॒न्यो भुर्वना ज॒जान॒ विश्वमन्यो अभिचक्षाण एति | 
सोमापूषणाववतं थियं मे युवाभ्यां विश्वाः पृत॑ना जयेम ॥ 5 ॥ 
धियं पुषा जिन्वतु विश्वमिन्वो रयिं सोमो रयिपतिर्दधातु | 
अव॑तु देव्यदितिरनर्वा बृहद्वदेम विदथे सुवीराः ॥ 6 ॥ 
(21) है 41 (म.2, अनु.4) 


ऋषिः गृत्समदः भार्गवः शौनकः छन्दः गायत्री 1-15,19-21, अनुष्टुप्‌ 16-17, बृहती 18 


देवता वायुः 1-2, इन्द्रवायू 3, मित्रावरुणौ 4-6, अश्विनौ 7-9, इन्द्रः 10-12, विश्वे देवाः 13-15, 
सरस्वती 16-18, द्यावापृथिव्यौ हविर्धानः अग्निः वा 19, द्यावापृथिव्यौ हविर्धानः वा 20-21 


वायो ये तें सहस्रिणो रथासस्तेभिरा गहि । नियृत्वान्त्सोम॑पीतये ॥ 1 ॥ 
नियुर्त्वान्वाय॒वा गह्ययं शुक्रो अयामि ते | गन्तासि सुन्व॒तो गृहम्‌ ॥ 2 ॥ 
शुक्रस्याद्य गवांशिर॒ इन्द्रवायू नियुत्व॑तः | आ यातं पिब॑तं नरा ॥ 3 | 
अयं वां मित्रावरुणा सुतः सोम॑ ऋतावृधा । ममेदिह श्रुतं हव॑म्‌ ॥ 4 | 
राजानावनभिद्रुहा ध्रुवे सदस्युत्तमे | स॒हस्र॑स्थूण आसाते ॥ 5 ॥ 
ता स॒म्राजा घृतासुंतौ आदित्या दानुनस्पती । सच॑ते अन॑वह्वरम्‌ ॥ 6 | 
गोम॑दू षु नांसत्याश्वावद्यातमश्चिना | वती रुद्रा नृपाय्य॑म्‌ ॥ 7 | 
न यत्परो नान्तर आदधर्षदरषण्वसू | दुःशंसो मत्याँ रिपुः || 8 ॥ 
ता न आ वोळ्हमश्चिना रयिं पिशङ्गसंहशम्‌ । धिष्ण्यां वरिवोविदम्‌ || 9 ॥ 
इन्द्रो अङ्ग महद्धयमभी षदप॑ चुच्यवत्‌ | स हि स्थिरो विच॑र्षणिः ॥ 10 | 
इन्द्रश्च मृळ्यांति नो न न॑ः पश्चादघं नशत्‌ । भद्रं भ॑वाति नः पुरः ॥ 11 | 
इन्द्र आर्शाभ्यस्परि सर्वाभ्यो अभ॑यं करत्‌ । जेता शत्रून्विच॑र्षणिः ॥ 12 | 
विश्वे देवास आ ग॑त शृणुता म॑ इमं हव॑म्‌। एदं ब॒र्हिनि षीदत ॥ 13 | 
तीव्रो वो मधुमाँ अयं शुनहोत्रेषु मत्सरः । एतं पिंबत काम्य॑म्‌ || 14 ॥ 
इन्द्रज्येष्ठा मरुद्रणा देवासः पूषरातयः | विश्वे मम॑ श्रुता हव॑म्‌ ॥ 15 ॥ 
अम्बितमे नदीतमे देवितमे सर॑स्वति | अप्रशस्ताईव स्मसि प्रश॑स्तिमम्ब नस्कृधि ॥ 16 ॥ 
त्वे विश्वां सरस्वति श्रितायूंषि देव्याम्‌ | शुनहोत्रेषु मत्स्व प्रजां देवि दिदिड्डि नः ॥ 17 ॥ 


इमा ब्रह्म॑ सरस्वति जुषस्व॑ वाजिनीवति।या ते मन्म॑ गृत्सम॒दा ऋतावरि प्रिया देवेषु जुद्दति ॥ 18 ॥ 

प्रेतां यज्ञस्य॑ शंभुवां युवामिदा वृणीमहे | अग्निं च॑ हव्यवार्हनम्‌ ॥ 19 ॥ 


द्यावा नः पृथिवी इमं सिध्रमद्य दिंविस्पृश॑म्‌ | य॒ज्ञं देवेषु यच्छताम्‌ ॥ 20 | 
आ वामुपस्थंमद्रुहा देवाः सीदन्तु यज्ञियाः | इहाद्य सोम॑पीतये ॥ 21 ॥ 
(3) 42 (म.2, अनु.4) 


ऋषिः गृत्समदः भार्गवः शौनकः छन्दः त्रिष्टुप्‌ देवता कपिञ्जलरूपीन्द्रः (शकुन्तः) 


कनिंक्रदञ्चनुषं प्रब्रुवाण इर्यति वाचमरितेव नार्वम्‌ | 
सुमङ्गलश्च शुकुने भवांसि मा त्वा का चिंदभिभा विश्च्यां विदत्‌ ॥ 1 | 
मा त्वां श्येन उद्गधीन्मा सुंपर्णो मा त्वां विद॒दिषुमान्वीरो अस्तां | 


पित्रयामनु प्रदिशं कनिक्रदत्सुमङ्गलो' भद्रवादी वादिह | 2 ॥ 
अव॑ क्रन्द दक्षिण॒तो गृहाणां सुमड़लों भद्रवादी श॑कुन्ते | 
मा न॑ः स्तेन ईशत माघशंसो बृहद्वदेम विदथे सुवीराः ॥ 3 | 
(3) 43 (म.2, अनु.4) 


ऋषिः गृत्समदः भार्गवः शौनकः छन्दः जगती 1,3, अतिशक्करी, अष्टिः वा 2 देवता कपिञ्जलरूपीन्द्रः (शकुन्तः) 


प्रदक्षिणिदभि गृणन्ति कारवो वयो वदन्त ऋतुथा शकुन्त॑यः | 

उभे वाचो बदति सामगाईव गाय॒त्रं च त्रैष्टभं चानुं राजति ॥ 1 ॥ 

उद्बातेव॑ शकुने साम॑ गायसि ब्रह्मपुत्रवृ सवनेषु शंससि | 

वृषेव वाजी शिशुंमतीरपीत्यां सर्वतो नः शकुने भद्रमा व॑दविश्वतों नः शकुने पुण्यमा ब॑द ॥2॥ 

आवदंस्त्वं श॑कुने भद्रमा व॑द तूष्णीमासीनः सुमति चिकिद्धि नः | 

यदुत्पतन्वर्द॑सि कर्करिर्यथा बृहद्देम विदथे सुवीराः || 3 ॥ 
| इति द्वितीयं मण्डलं समाप्तम्‌ | 

